text:
Abapadiri bandika kuri Le Prophete n’ababaha amakuru bongeye kwikomwa
Kuwa Gatanu tariki ya 13 Mata 2012, muri gahunda yo gusoza icyunamo mu Karere ka Nyamasheke, muri Paruwasi ya Nyamasheke, uhagarariye Ibuka yamaganye abantu bagifite ibitekerezo bibi harimo n’Abapadiri; by’umwihariko akaba yaratunze agatoki Padiri Thomas Nahimana na Padiri Rudakemwa Fortunatus hamwe n’ababaha amakuru bandika ku rubuga rwabo leprophete.fr
Uyu wari uhagarariye Ibuka yasabye inzego zibishinzwe ko zabikurikirana, aba bapadiri nabo bakaza mu murongo mwiza, bagafatanya n’abandi (...)
Kuwa Gatanu tariki ya 13 Mata 2012, muri gahunda yo gusoza icyunamo mu Karere ka Nyamasheke, muri Paruwasi ya Nyamasheke, uhagarariye Ibuka yamaganye abantu bagifite ibitekerezo bibi harimo n’Abapadiri; by’umwihariko akaba yaratunze agatoki Padiri Thomas Nahimana na Padiri Rudakemwa Fortunatus hamwe n’ababaha amakuru bandika ku rubuga rwabo leprophete.fr
Uyu wari uhagarariye Ibuka yasabye inzego zibishinzwe ko zabikurikirana, aba bapadiri nabo bakaza mu murongo mwiza, bagafatanya n’abandi Banyarwanda kubaka igihugu.
Ibi bije bikurikira ubuyobozi bwa Diyoseze ya Cyangugu, Kiliziya Gatolika mu Rwanda n’Abapadiri bose ba Diyoseze ya Cyangugu, aho bitandukanyije na Padiri Thomas Nahimana na Padiri Rudakemwa Fortunatus.
Diyoseze ya Cyangugu ivuga ko kubera ibyo aba bapadiri bagiye batangaza bashaka gutesha ikuzo Kiliziya Gatolika by’umwihariko Diyoseze ya Cyangugu, kandi batarabiherewe uburenganzira na Musenyeri bwo kujya muri Politiki.
Zimwe mu mpungenge Diyoseze ya Cyangugu ngo ni uko ibikorwa na bariya bapadiri bikunze kwitirirwa Diyoseze ya Cyangugu kandi ngo ntaho bahuriye na mba.
Tariki ya 01 Gicurasi 2011, Nyiricyubahiro Musenyeri Yohani Damaseni Bimenyimana, Umushumba wa Diyoseze Gatolika ya Cyangugu yagejeje ku Basaseridoti, Abiyeguriyimana n’Abakirisitu ba Diyoseze ya Cyangugu ubutumwa bugira buti: “Abasaseridoti n’Abiyeguriyimana babujijwe gukora imirimo ya Politiki batabiherewe uburenganzira n’umwepisikopi”.
Muri ubwo butumwa, Musenyeri Yohani Damaseni Bimenyimana avuga yeruye ko ibyo Padiri Thomas Nahimana na Padiri Fortunatus Rudakemwa bakora atari ubutumwa bahawe na Diyoseze.
Musenyeri yagize ati: “Ndibutsa Abasaseridoti, Abihayimana n’Abalayiki kutibagirwa ko umuhamagaro wacu ari ukwamamaza ivanjiri ya Kiristu wazutse nta kindi tuyigeretseho. Ubwo butumwa bugira ireme iyo ubukora yunze ubumwe n’umushumba wa Diyoseze cyangwa umukuru w’umuryango. Niba Padiri Thomas Nahimana na Padiri Fortunatus Rudakemwa bumva ko ibyo bakora bifite ireme bazatubwire niba bunze ubumwe n’umushumba wa Diyosezi yabo”.
Muri ubwo butumwa, Musenyeri Yohani Damaseni yakomeje gushimangira ko ibyo bariya bapadiri batangaza bitakwitirirwa Diyoseze ya Cyangugu.
Yagize ati: “Mboneyeho gutangaza ko ibyandikwa ku rubuga rwa internet leprophete.fr rwashinzwe n’abapadiri babiri ba Diyosezi ya Cyangugu by’umwihariko ..... si ubutumwa bwahawe abo bapadiri.”
Umwe mu bapadiri babarizwa muri Diyoseze ya Cyangugu utarashatse ko amazina ye atangazwa yagize ati: “None se niba Musenyeri Yohani Damaseni Bimenyimana avuga ko ibyo abo bapadiri bandika cyangwa batangaza ku maradiyo bidakwiye kwitirirwa Kiliziya kandi ko atari ubutumwa bahawe, babona bari mu wuhe murongo? Ese bari mu murongo wa Kiliziya? Ese bari mu murongo wa Politiki? Niba se bari mu murongo wa Politiki kandi batarabiherewe uburenganzira babona batarayobye?"
Uyu mupadiri akomeza agira ati: ”None se koko niba nk’uko Musenyeri abivuga yarandikiye Abasenyeri b’aho bariya bapadiri babarizwa abamenyesha ko adashyigikiye inyigisho zabo kandi abasaba kuzamaganira kure, Padiri Thomas Nahimana na Padiri Fortunatus Rudakemwa ibyo bakora babikorera iki?"
Uko Diyoseze ya Cyangugu ibona icyihishe inyuma ya Le Prophète n’abapadiri bayiri inyuma
Abapadiri ba Diyoseze ya Cyangugu basanga ruriya rubuga rwa internet rwa bariya bapadiri bari i Burayi ari umuyoboro wa sekibi kugira ngo abibe urumamfu mu mubano wabo.
Nk’uko itangazo risoza inama y’abasaseridoti ba Diyoseze ya Cyangugu yo ku wa 19-21/09/2011 ribivuga, ngo inyandiko zisohoka kuri urwo rubuga zandagaza bamwe mu bapadiri, bigatera urwikekwe, kwishishanya no kutizerana.
Muri iryo tangazo, abapadiri bavuga ko urwo rubuga rwo hanze rubavangira mu butumwa bwabo kandi rukayobya intama Kristu yabashinze. Baboneyeho umwanya wo kwamagana ibitekerezo bisenya maze banasaba abasoma izo nyandiko kujya bamenya gushungura kandi ko umuntu wese ugira uruhare mu gutanga amakuru agamije kwanduza isura ya mugenzi we no gusenya ubumwe bw’abana b’Imana yashyira mu gaciro akabireka. Nk’uko bigaragara muri iryo tangazo, hari n’aho bavuga ko inyandiko za Padiri Thomas Nahimana na Padiri Fortunatus Rudakemwa zitatanya ubushyo bw’Imana aho kubwegeranya.
Nk’uko bigaragara mu nyandiko zitandukanye zagiye zishyirwa ahagaragara, Musenyeri Yohani Damaseni Bimenyimana n’abapadiri ba Diyosezi ya Cyangugu ntibashyigikiye ibyandikwa n’ibivugwa na Padiri Thomas Nahimana na Padiri Fortunatus Rudakemwa.
Padiri Eugène Dusabirema yagize ati: “Icyifuzo cyanjye ni uko ziriya nyandiko zabo zahagarara kuko ziteza ibibazo byinshi, ziteza urwikekwe mu bantu, ziteza climat itari nziza mu bantu”.
Wa mupadiri wo muri Diyoseze ya Cyangugu utarashatse ko izina rye ritangazwa, mu kiganiro twagiranye yakomeje yibaza ibibazo bitandukanye agira ati: “Ese kuki bariya bapadiri batinda kumva. Wenda ubwo banga guhagarika inyandiko zabo ku bushake, bazazihagarika binyuze mu mategeko. Ahari wenda impamvu bakomeza kuvunira ibiti mu matwi, ubagiriye inama wese bakamwandagaza ni uko bazi ko kubafatira ibyemezo mu rwego rwa Kiliziya ari inzira ndende. Ese bazakomeza kurangaza abantu bahimbira Kiliziya ibibazo idafite kugira ngo bayiteshe agaciro?"
Aba bapadiri se babivugaho iki?
Twashatse kumenya icyo aba bapadiri babivugaho maze Padiri Thomas Nahimana na Rudakemwa Fortunatus badutangariza ko nta kibazo bafitanye na Kiliziya Galolika, yewe ngo na Diyoseze ya Cyangugu nta kibazo bafitanye. Bagira bati: ” Nta Kibazo na gito dufitanye na Kiliziya y’u Rwanda, ndetse na Diyoseze Gatolika ya Cyangugu by’umwihariko!”.
Bakomeza bagira bati: ”Erega Abayobozi ba Kiliziya si Inkandagirabitabo, bazi gushishoza kandi bakitwararika uburenganzira bwa buri wese. Uburenganzira bwo kuvuga cyangwa kwandika icyo umuntu atekereza, Kiliziya ntishobora kubunyonga. Niko bimeze. Padiri Fortunatus na Padiri Thomas nabo si impinja, bazi neza aho uburenganzira bwabo butangirira n’aho bugarukira!”.
Basoza ikiganiro bagiranye na IGIHE batangaje ko badateganya gufunga uru rubuga rwabo aho bagira bati:” Ku byerekeye urubuga Le Prophète, ntabwo italiki yo kurufunga iri muri gahunda yacu."
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


c: text/html

text:
Nibazane ibitekerezo, nanjye nzane ibyanjye, twubake injyana - Mico Prosper
Umuririmbyi akaba n’utunganya indirimbo Mico Prosper arasaba abaririmbyi b’injyana ya Afro-beat kwishyira hamwe, bakajya bungurana ibitekerezo ku buryo barushaho gukora ibihangano bishobora guhangana n’izindi njyana ku isoko rya muzika.
Kuri Mico, injyana ya Afro-beat ifite umwihariko kandi igaragaramo ubuhanga ariko abayikora ntibarabasha kuyigeza ku rwego ishobora guhangana n’izindi njyana zamaze kubaka izina ku isi nka RnB, Rock’n’Roll, Hip Hop n’izindi.
Mico yagize ati:”Abahanzi bakora afro (...)
Umuririmbyi akaba n’utunganya indirimbo Mico Prosper arasaba abaririmbyi b’injyana ya Afro-beat kwishyira hamwe, bakajya bungurana ibitekerezo ku buryo barushaho gukora ibihangano bishobora guhangana n’izindi njyana ku isoko rya muzika.
Kuri Mico, injyana ya Afro-beat ifite umwihariko kandi igaragaramo ubuhanga ariko abayikora ntibarabasha kuyigeza ku rwego ishobora guhangana n’izindi njyana zamaze kubaka izina ku isi nka RnB, Rock’n’Roll, Hip Hop n’izindi.
Mico yagize ati:”Abahanzi bakora afro beat bumve ko bishoboka, namaze gusobanukirwa ko ari umwihariko w’Abanyafurika ariko n’abazungu bashobora gukenera”.
Akomeza avuga ko n’ubwo Afro-beat isa n’ifite izindi njyana zisa ifite umwihariko wayo ushobora gutuma nayo yahangana ku isoko, gusa asaba abahanzi gushyiramo umurego mu guhanga indirimbo zirimo ubuhanga kandi bakagerageza kubikora nk’ababigize umwuga.
Yagize ati:”Ndimo kugerageza kubahuza kugira ngo turusheho kugira ubumwe, nibiba ngobwa umwe muri twe ugiye gukora indirimbo akaba yajya asaba ibitekerezo bagenzi be”.
Asaba abahanzi bagenzi be bakora Afro-beat kudakomeza gukora nk’abarangamiye isoko ryo mu Rwanda gusa, ahubwo bakareba kure kugira ngo babashe kugira injyana yabo mpuzamahanga, ishore imizi mu mpande zose z’isi.
Yakomeje agira ati:”Bivuga ngo ninegera Mico ashobora kujyanira ibitekerezo, tugomba gushyira hamwe tugatahiriza umugozi umwe kuko intego ari imwe, bazane ibitekerezo byabo nanjye nzane ibyanjye twubake injyana”.
Mico Prosper atangaza ko kuba muri iki gihe arimo kugenda akorana n’abahanzi batandukanye ari muri urwo rwo kurushaho guhuza abahanzi no kwagura imbibi z’injyana ya Afro-beat, iheruka ni iyo yakoranye n’umuhanzikazi Knowless.
Kuri Mico icyizere ni cyose ko iyi njyana yakwaguka mu mpande zose z’isi kuko n’abazungu barimo kugenda barushaho kuyikunda.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]

robotstxt: allowed

filter: keep


text:
Kayonza: Abaturage barashishikarizwa guhinga ibihumyo kuko byabafasha kunoza indyo yuzuye
Ibihumyo bifite intungamubiri nyinshi ku buryo byafasha abaturage guhangana n’ingaruka z’imirire mibi, nk’uko bivugwa n’abagize ishyirahamwe rikora ubuhinzi bw’ibihumyo mu karere ka Kayonza, Kayonza AgroProgressive Activities (KAPAC).
Abanyamuryango ba KAPAC bamurikiye abaturage uburyo ubuhinzi bw’ibihumyo bukorwa muri gahunda y’imurikabikorwa yabaye mu karere ka Kayonza tariki 06/03/2013, basaba abaturage gushishikarira kubukora kuko butagoye kandi bukaba butanga umusaruro mwinshi.
Abagize KAPAK bahumbika umurama bakawukoramo imigina myinshi y’ibihumyo. Iyo bamaze kubona imigina myinshi, imwe ngo barayihinga indi bakayigurisha ku muntu uwo ari we wese wayishaka akajya kwihingira ibihumyo.
Umugina umwe w’ibihumyo ngo ugura amafaranga 500 y’u Rwanda, ukaba ushobora gusarurwaho ibihumyo byinshi inshuro zigera kuri eshanu utaravugururwa. Ibihumyo bihingwa mu ibase cyangwa mu kindi kintu icyo ari cyo cyose gishobora gushyirwamo itaka, ari na ryo rihingwamo umugina weraho ibihumyo.
Bamwe mu baturage bo mu karere ka Kayonza bavuga ko batari bazi ko habaho ibihumyo umuntu ashobora guhinga, bakavuga ko bari bamenyereye ibihumyo byimeza ku gasozi.
Gusa bamwe mu bo twavuganye bavuga ko ubuhinzi bw’ibihumyo ari bwiza kuko butagoye bitewe n’uko umuntu wahinze ibihumyo adatakaza umwanya munini wo kubyitaho nk’uko bivugwa na Nyirarukundo Therese wo mu murenge wa Mukarange.
Yagize ati “ubu buhinzi ni bwiza cyane ntibutesha umutwe, umuntu yanabwongeraho ku karima k’igikoni bikarushaho kuba byiza”
Shortlink:


text:
Ibintu bine by’ingenzi mu buzima
Burya iyo wizeye ko ikintu gishoboka, akenshi ukanacyemera bituma ugikora ukitayeho niyo mpamvu mu buzima hari ibintu bine umuntu adakwiye kwirengagiza nibura buri munsi.
Inama ya 1: Kunywa nibura udukombe umunani tw’amazi
Iteka bahora batubwira igitekerezo cyiza cyo kunywa nibura litiro imwe n’igice umunsi ku wundi, ni byiza kwirinda umwuma. mu bushakashatsi bwakozwe bwiswe “Secret de l’eau”, umuhanga Howard Murad yibukije ko igice kinini cy’aho dufatira amazi ari byo turya. Mu mbuto, mu (...)
Burya iyo wizeye ko ikintu gishoboka, akenshi ukanacyemera bituma ugikora ukitayeho niyo mpamvu mu buzima hari ibintu bine umuntu adakwiye kwirengagiza nibura buri munsi.
Inama ya 1: Kunywa nibura udukombe umunani tw’amazi
Iteka bahora batubwira igitekerezo cyiza cyo kunywa nibura litiro imwe n’igice umunsi ku wundi, ni byiza kwirinda umwuma. mu bushakashatsi bwakozwe bwiswe “Secret de l’eau”, umuhanga Howard Murad yibukije ko igice kinini cy’aho dufatira amazi ari byo turya. Mu mbuto, mu mboga, n’ibindi akenshi dusangamo ingano y’amazi yiyongeramo. Murad akomeza avuga ko hari intungamubiri zigaragara mu biribwa nka: ibihaza(ibidegede) n’ibihingwa bivamo ibyangwe ndetse bifite mirongo icyenda ku ijana 90% by’amazi abigize, ariko ntitwakwirengagiza gufata udukombe umunani nibura ku munsi.
Inama ya 2: Kurya nibura uduce dutanu tw’imbuto ndetse n’imboga buri munsi
Ni ukuvuga nibura amafunguro agomba kuba kimwe cya kabiri ari imboga. Birumvikana nk’imbuto umuntu ashobora gukoresha uduce( portions) cyangwa utumanyu, ariko ku mbuto ho siko biri kuko utagereranya cy’inanasi ukakigereranya n’icya Epinard mbisi, ahubwo nibura wafata kimwe cya kabiri cy’amafunguro ari ku isahani kikaba ari imboga, kuko nibura uuntu ashobora kurya bike ariko byiza kuko byose ari intungamubiri zimwe. Ariko akamaro k’ibyo byombi akaba ari uko birinda indwara zirimo iya kanseri.
Inama ya 3: Kutarya inyama kenshi
Inyama zagiye ziba akenshi intandaro y’indwara zagiye zifata abantu ziganjemo izifata umutima, umuntu yavuga ko inyama ari intandaro yo kurwara umutima dore ko ahanini ziba zifite amavuta, iki gitekerezo cyashyizwe ahagaragara mu 2010 n’abashakashatsi muri Kaminuza ya Harvard basanze ibibazo byinshi by’umutima akenshi biterwa n’inyama zahinduwe nka Sosiso(Saucisses), inyama zikase(charcuterie), iziseye n’izindi inyama niyo soko y’intungamubiri zingenzi nka Fer na Zinc. Umuhanga mu by’imirire Carmen mu bushakashatsi yakoze yatangaje ko ari byiza kurya inyama zikase gusa mu bice bitari binini nibura gatatu gusa mu cyumweru.
Inama ya 4: Kwirinda ibiro byinshi
Kurya amafunguro ku rugero rwiza, gukora imyitozo ngororamubiri no kwirinda umubyibuho ukabije. Abaganga bakunze kwiyambaza ingano y’ibinure biri mu mubiri mu rwego rwo gufasha umubiri w’umuntu kuringanira kw’ibiro afite (Indice de Masse Corporelle) ndetse n’indwara y’umubyibuho ukabije izwi nka obesité bigaragara mu bantu banini, abantu benshi baba bifuza kunanuka cyangwa se kugira ibiro bike ariko, nta kwirengagiza ko umuntu ashobora kugira umubyibuho ariko kandi afite ubuzima bwiza, birashoboka ko umuntu yagabanya umubyibuho ukabije afite kandi bitamusabye ibintu bihambaye harimo nko :Gufata amafunguro aringaniye, gukora imyitozo ngororamubiri, birahagije kuyikora nibura iminota mirongo itatu buri munsi no guharanira kugira ubuzima buzira umuze.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
1
Jambo, Urumuri n’Ubuzima
1Mu ntangiriro ya byose Jambo#1.1 Jambo: iryo zina riratwumvisha ko Yezu ari We shusho rizima kandi rishyitse ry’Imana Data (Kol 1,15; Fil 2,6), kandi akaba nk’Ijambo rizima ritumenyesha Imana Data, na Yo ikatwimenyesha muri We 1,18). yariho, kandi Jambo yabanaga n’Imana, kandi Jambo akaba Imana. 2Ubwe mu ntangiriro yabanaga n’Imana.
3Ni we ibintu byose bikesha kubaho, nta n’ikiremwa na kimwe cyabayeho bitamuturutseho. 4Yari asanzwe yifitemo ubugingo, kandi ubwo bugingo bukaba urumuri rw’abantu. 5Nuko urumuri rumurika mu mwijima, ariko umwijima wanga kurwakira.
6Habayeho rero umuntu woherejwe n’Imana, izina rye rikaba Yohani#1.6 Yohani: uvugwa hano ni Yohani Batisita.. 7Yazanywe no kuba umugabo wo guhamya iby’urwo rumuri, kugira ngo bose bamukeshe kwemera. 8Si we wari urumuri, ahubwo yari umugabo uhamya iby’urwo rumuri.
9Jambo ni we wari urumuri nyakuri, rumurikira umuntu wese uza kuri iyi si. 10Yari mu isi, kandi isi yabayeho ku bwe, ariko isi irarenga ntiyamumenya. 11Yaje mu bye, ariko abe ntibamwakira. 12Nyamara abamwakiriye bose, yabahaye ububasha bwo guhinduka abana b’Imana, abo ni abemera Izina rye. 13Ntibavutse ku bw’amaraso cyangwa ku bushake bw’umubiri, cyangwa se ku bushake bw’umuntu, ahubwo bavutse ku bw’Imana.
14Nuko Jambo yigira umuntu maze abana natwe, kandi twibonera ikuzo rye, ikuzo Umwana w’ikinege akomora kuri Se, akaba asendereye ubuntu n’ukuri.
15Yohani yabaye umugabo wo guhamya ibimwerekeyeho, maze arangurura ijwi avuga ati «Nguyu Uwo navuze nti ’Uje ankurikiye, aranduta, kuko yariho mbere yanjye.’»
16Kandi twese twahawe ku busendere bwe, tugirirwa ubuntu bugeretse ku bundi. 17Uko Amategeko yatanzwe anyuze kuri Musa, ni na ko ubuntu n’ukuri byatugejejweho binyujijwe kuri Yezu Kristu. 18Nta wigeze abona Imana na rimwe; Umwana w’ikinege uba muri Se, ni We wayimenyekanishije.
Yohani Batisita yerekana Umukiza
(Mt 3,1–12 ; Mk 1,2–8 ; Lk 3,15–17)
19Dore ubuhamya bwa Yohani igihe Abayahudi b’i Yeruzalemu bamutumyeho abaherezabitambo n’Abalevi#1.19 Abalevi: abagabo bose bo mu muryango wa Levi bari bareguriwe Nyagasani; barasimburanaga maze buri wese akagira igihe cye cyo gukora imirimo yo mu Ngoro y’i Yeruzalemu. Naho abaherezabitambo, uretse ko bari abo mu muryango wa Levi, bagombaga no gukomoka kuri Aroni. kumubaza ngo «Uri nde?» 20Yohani yaremeje ntiyahakana, ahamya agira ati «Sindi Kristu.» 21Na bo baramubaza bati «Bite se? Uzabe uri Eliya?» Arabasubiza ati «Sindi we.» — «Uzabe se uri wa Muhanuzi#1.21 wa Muhanuzi: Abayahudi bibwiraga ko Umukiza najya kuza, Imana izongera ikohereza Eliya (Malakiya 3,22–23), cyangwa se ikaboherereza undi muhanuzi ukomeye, umeze nka Musa (Ivug 18,15). Reba na Yh 6,14. ugomba kuza?» Arabasubiza ati «Oya.» 22Baramubwira bati «Rwose uri nde, kugira ngo tugire icyo dusubiza abadutumye. Wibwira ko uri nde?» 23Arabasubiza ati «Ndi ijwi ry’uvugira mu butayu aranguruye ati ’Nimutunganye inzira ya Nyagasani’, nk’uko umuhanuzi Izayi yabivuze#1.23 Izayi yabivuze: reba Iz 40,3..»
24Abari batumwe bari abo mu Bafarizayi. 25Bongera kumubaza bati «None se ko ubatiza, kandi utari Kristu, ntube Eliya, ntube na wa Muhanuzi, ubiterwa n’iki?» 26Yohani arabasubiza ati «Jyewe mbatiriza mu mazi, ariko hagati yanyu hari Uwo mutazi. 27Ni we ugiye kuza ankurikiye; sinkwiye no gupfundura umushumi w’inkweto ze.» 28Ibyo byabereye i Betaniya, hakurya ya Yorudani, aho Yohani yabatirizaga.
29Bukeye, Yohani abona Yezu aje amusanga, aravuga ati «Dore Ntama w’Imana#1.29 Ntama w’Imana: Yohani Batisita yita Yezu atyo kubera impamvu ebyiri. Mbere na mbere ni ukutwumvisha ko Yezu ari We Mugaragu w’Imana wahanuwe na Izayi; ni We Ntungane yikoreye umutwaro w’ibyaha by’abantu bose maze yitura Imana ak’intama batangaho igitambo (Iz 53,4–7). Hanyuma bikatwumvisha ko Yezu ari We Ntama nyakuri ya Pasika ironkera umuryango mushya ugucungurwa, nk’uko isangira rya kera ry’intama ya Pasika ryibutsaga Abayahudi uko Imana yabarokoye, igihe ibakuye mu bucakara bwa Misiri (Iyim 12,1–28). ugiye gukuraho icyaha cy’isi. 30Ni we navugaga ngira nti ’Ngiye gukurikirwa n’umuntu unduta, kuko yariho mbere yanjye.’ 31Jye sinari muzi, ariko kugira ngo agaragarizwe Israheli, naje mbatiriza mu mazi.» 32Nuko Yohani ahamya avuga ati «Nabonye Roho amanuka nk’inuma ivuye mu ijuru, maze amuguma hejuru. 33Koko jye sinari muzi, ariko Uwanyohereje kubatiriza mu mazi, yarambwiye ati ’Uwo uzabona Roho amumanukiraho kandi akamuhama hejuru, ni we ubwe ubatiza muri Roho Mutagatifu.’ 34Naramwiboneye ubwanjye kandi ndahamya ko ari we Mwana w’Imana.»
Abigishwa ba mbere ba Yezu
35Bukeye, Yohani yari akiri aho, ari kumwe na babiri mu bigishwa be. 36Abonye Yezu ahise, aravuga ati «Dore Ntama w’Imana.» 37Ba bigishwa be bombi bumvise avuze atyo, bakurikira Yezu. 38Yezu arahindukira, abona bamukurikiye, arababaza ati «Murashaka iki?» Baramusubiza bati «Rabbi (ibyo bivuga ngo Mwigisha), utuye he?» 39Arababwira ati «Nimuze murebe.» Baraza babona aho atuye. Nuko uwo munsi bagumana na we. Hari nk’igihe cy’isaha ya cumi.
40Andereya#1.40 Andereya . . . yari umwe: mbese uwo wa kabiri yari nde? Ntibatubwira izina rye, ariko hari impamvu nyinshi zatuma dukeka ko ari Yohani ubwe, ari na we wanditse iyi Vanjili. Ibyo byabaye ari «nko ku isaha ya cumi»: Yohani ubwe adutekerereza uko yabonanye na Yezu ubwa mbere, kuko atigeze abyibagirwa. Aracyibuka neza isaha n’aho bahuriye, ndetse n’amagambo bavuganye., mwene nyina wa Simoni Petero, yari umwe muri abo babiri bari bumvise amagambo ya Yohani, bagakurikira Yezu. 41Aza guhura mbere na mwene nyina Simoni, aramubwira ati «Twabonye Kristu» (ari byo kuvuga Umukiza). 42Nuko amugeza kuri Yezu. Yezu aramwitegereza, aramubwira ati «Uri Simoni, mwene Yohani ; none kuva ubu uzitwa Kefasi, ari byo kuvuga "Urutare".
43Bukeye bwaho, Yezu yemeza kujya mu Galileya; aza guhura na Filipo, aramubwira ati «Nkurikira.» 44Filipo yari uw’i Betsayida, umugi wa Andereya na Petero.
45Filipo na we aza guhura na Natanayeli, aramubwira ati «Wa wundi wanditswe mu Mategeko ya Musa no mu Bahanuzi, twamubonye: ni Yezu w’i Nazareti, mwene Yozefu.» 46Nuko Natanayeli aramubwira ati «Hari ikintu cyiza cyaturuka i Nazareti?» Filipo aramusubiza, ati «Ngwino wirebere.» 47Yezu abonye Natanayeli aje amugana, aravuga ati «Dore Umuyisraheli w’ukuri utarangwaho uburyarya.» 48Natanayeli aramubwira ati «Unzi ute?» Yezu aramusubiza ati «Filipo ataraguhamagara, uri mu nsi y’igiti cy’umutini, nakubonaga.» 49Natanayeli aramusubiza ati «Rabbi, koko uri Umwana w’Imana, uri Umwami wa Israheli.» 50Yezu aramubwira ati «Wemejwe n’uko nkubwiye ngo nakubonye uri mu nsi y’umutini; uzabona ibitambutse ibyo ngibyo.» 51Arongera aramubwira ati «Ndakubwira ukuri koko: muzabona ijuru rikinguye#1.51 ijuru rikinguye: kuvuga ko ijuru rikinguye n’abamalayika bagenda bagaruka, byerekana ko umubano w’Imana n’abantu wari warashenywe n’icyaha, wasubiranye. Ni Yezu rero uzawusubiranya. Reba na Iz 63,19 n’Intg 28,10–17. n’abamalayika b’Imana bazamuka kandi bamanuka hejuru y’Umwana w’umuntu.»


text:
Imitwe y’Abiru
Abiru bari abagaragu n’Abanyamabanga b’ingoma,bakaba abarinzi b’umuco n’umurage w’I bwami,bakaba abayobozi b’amateka y’ u Rwanda,mbese bari nk’inkingi n’urumuri rw’Igihugu.Ikindi kandi,Abiru bariv Abagaragu b’imbata aribo bihambira kuri Shebuja ntibagire ahandi bajya.Mu by’ukuri rero ,Abiru bari Abagaragu b’Ingoma ,bakaba abanyamabanga n’abanyamihango b’I Bwami Imvugo y’”Abiru “tuyikomora mu Nkole aho bari bafite abo bitaga “Abayiru “bari abagaragu b’Ingoma .Muri yo nce,Abayiru bari Abahutu nk’uko Abahima bari Abatutsi. Abayiru ni bamwe mu baturage bo mu Nkole,b’I Bukoba,b’I Karagwe,b’I Buha n’I Bujinja .Muri utwo turere twose turi I Burasirazuba bw’ I Rwanda ,abatari Abahima babitaga Abayiru,aho niho hajemo ishyomoka ry’Urunyarwanda babita “Abiru “ Ingoma z’Imivugo nazo ba nyirukuzivuza bari Abiru,kuko batorerwaga kuko batorerwa kuba abagaragu mu bagaragu b’ibyegera by’Umwami ,bakamenya igihe cy’ibikiora n’ibambura ,bakamenya igihe aramukirizwa n’igihe arambagira igihugu,kandi ibyo bihe bikajyana n’umurishyo w’Ingoma. Mu mwaka w’1967,ubwo Abiru bo mu Birambo ho mu Nyantango (Mu Karere ka Karongi ) batsindiraga kujya guhagararira u Rwaqnda I Montreal muri Canada mu Imurika ry ‘ibintu Mpuzamahanga ,bagize impungenge zo kugenda bitwa Abiru.Muri ibyo bihe by’ivuka rya Repubulika y’u Rwanda yasimbuye Ingoma ya Cyami ,imvugo nk’iyo y “Abiru “yari ikintu cy’ umuziro .Nibwo bigiriye inama yo kwiyita “Abakaraza” ,bahereye yuko bamwe muri bo bakomokaga mu ngabo z’Abakaraza bo mu Kabagali zitwaga Abakaraza .Bjya muri Canada bitwa Abakaraza,bagarutse rubanda rukomeza kubita Abakaraza ,izina risingira rityo abavuza ingoma b’I Rwanda abo aribo bose,na n’ubu. Reka noneho turebe uko imitwe yAbiru iteye mu Matorero yabo :Imitwey’ingenzi yAbiru yari ukubiri:
- Abiru b’ibanga ry ‘Ingoma :Bari abanyamabanga b’Ingoma,bakayinywera igihango.Abo ni nk’Abaragutsi bari Abashumba ba Kiragutse cyangwa se Abanyakalinga baragiraga Kalinga
- Abiru b’Ingoma z’Imivugo:Abiru b’Ingoma z’Imivugo bari Abashiramujinya (Abatoni b’ibyegera by’ I Bwami ),bakazamo amatorero abiri :
Abaroro :Nibo bitwaga Abatimbo bakomokaga kuri Sebiroro Umutimbo wok u Mukingo ,bakaba abiru b’I Bwami bakabambura bakabikira. Abakaraza,:Bari umutwe w’ ingabo zo mu Kabagali zikomoka kuri Nyabutege .Bari Abashimba b’Indamutsa ,bakavamo Abiru b’I Bugabekakazi
Abaziritsi (Abafata-gihe b’I Bwami)
bakabamo amatorero abiri : Abasenda-misaka (ya Gicurasi ): Bari Abiru bakuraga Gicurasi,nabo batorwaga mu mutwe w’Abakaraza Abanyamiganura ( Ya Kamena ):Bari Abiru b ‘ I Huro kwa Mumbogo .Mu mihango y’Imiganura ya Kamena yakuraga igisibo cya Gicurasi bafashwaga n’Abanyagitenga b’ I Ruli kwa Mujeni.
Abatambira (rubanda )
Barimo amatorero abiri : Abahanika: Bari Abiru b’I Suti kwa Gisurere,batangaga ibyuhagiro by’inka n’imyaka,bagatanga n’amasubyo y’amahumane Abahinda: Bari Abiru b’abavubyi b’ I Busigi kwa Nyamikenke bamururaga inkuba Ibiyora-nyundo (Abiru b’ imihisi ) : Amatsinda yo ha mbere yarimo Imparamba za Nyirakigeli,Abiru ba Semunyana w’ I Mwurire (Mvejuru ) Mu matsina y’ab’ubu ng’ubu hari Abiru ba Misiyoni n’Abiru ba Komini (Akarere )
Hifashishijwe
- “Ingoma I Rwanda “(P.Simpenzwe Gaspard, 1992 )


text:
Kamonyi: Abaturage basabwa guhinga inanasi
Abahinzi batuye mu Mudugudu wa Kigarama mu Kagari ka Sheri mu Murenge wa Rugalika, barasabwa kwitabira ubuhinzi bw’inanasi kuko ari ubuhinzi bufite akamaro mu bukungu bw’umuryango.
Ibi babisabwe n’Umunyamabanga Nshingwabikorwa w’Umurenge wa Rugalika Rukimbira Emmanuel, mu muganda wo kuri uyu wa Kane tariki ya 28 Gashyantare 2013, wahuje ubuyobozi bw’Umurenge hamwe n’abaturage bo muri uyu Mudugudu wa Kigarama.
Umunyamabanga Nshingwabikorwa w’uyu Murenge yongeyeho ko nta kibazo cy’isoko (...)
Abahinzi batuye mu Mudugudu wa Kigarama mu Kagari ka Sheri mu Murenge wa Rugalika, barasabwa kwitabira ubuhinzi bw’inanasi kuko ari ubuhinzi bufite akamaro mu bukungu bw’umuryango.
Ibi babisabwe n’Umunyamabanga Nshingwabikorwa w’Umurenge wa Rugalika Rukimbira Emmanuel, mu muganda wo kuri uyu wa Kane tariki ya 28 Gashyantare 2013, wahuje ubuyobozi bw’Umurenge hamwe n’abaturage bo muri uyu Mudugudu wa Kigarama.
Umunyamabanga Nshingwabikorwa w’uyu Murenge yongeyeho ko nta kibazo cy’isoko ry’inanasi abazitabira ubu buhinzi bazagira, kuko Akarere kagiye kubaka isoko bazajya bacururizamo izo nanasi rikazubakwa muri Kigarama, ndetse ubuyobozi bukazakomeza gukora ubuvugizi ku bigo bikomeye no mu nganda zitunganya uyu musaruro hagamijwe kubashakira isoko rihoraho.
Ku ruhande rw’Ubuyobozi bw’Akarere, Mukiza Justin ushinzwe ubuhinzi avuga ko kwitabira ibikorwa by’ubuhinzi ari ingirakamaro, kandi ko nk’ubuyobozi bazakomeza kuba hafi aba bahinzi. Mukiza yibukije ko Akarere gafite inshingano zo kwegereza abahinzi imbuto y’inanasi kandi iyi mbuto ikaba itangirwa ubuntu ku bufatanya n’ikigo cy’Igihugu gishinzwe guteza imbere ubuhinzi bw’imboga n’imbuto, NAEB.
Ni ubwa mbere abaturage b’uyu Mudugudu wa Kigarama bagiye guhinga inanasi, iki gihingwa kikaba kije kiyongera ku bindi byatoranyijwe ku kuba bitanga umusaruro ufatika birimo imyumbati, ibigori, ibishyimbo ndetse na Kawa.
Faustin Ntakirutimana Ushinzwe Itangazamakuru mu Karere ka Kamonyi
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Sebanani André wishwe muri Jenoside yari muntu ki?
Sebanani André yavutse mu 1952, avukira mu cyahoze ari Komini Kigoma Perefegitura Gitarama, ubu akaba ari Akarere ka Nyanza, Intara y’Amajyepfo. Amashuri yisumbuye yayize i Shyogwe nyuma aza gukomereza muri “Collège Officiel de Kigali: COK” nyamara yaje kwirukanwa hagati ajya gukora nk’umucungamari muri TRAFIPRO i Kabgayi.
Nk’Uko tubikesha Inama y’Igihugu y’Itangazamakuru, SebananiI yaje gukora kuri Radiyo Rwanda muri gahunda zikurikira: “Discothèque-Phonotèque” ya Radiyo Rwanda, (...)
Sebanani André yavutse mu 1952, avukira mu cyahoze ari Komini Kigoma Perefegitura Gitarama, ubu akaba ari Akarere ka Nyanza, Intara y’Amajyepfo. Amashuri yisumbuye yayize i Shyogwe nyuma aza gukomereza muri “Collège Officiel de Kigali: COK” nyamara yaje kwirukanwa hagati ajya gukora nk’umucungamari muri TRAFIPRO i Kabgayi.
Nk’Uko tubikesha Inama y’Igihugu y’Itangazamakuru, SebananiI yaje gukora kuri Radiyo Rwanda muri gahunda zikurikira: “Discothèque-Phonotèque” ya Radiyo Rwanda, Urwenya”Ubuvanganzo bw’umwimerere Nyarwanda”, Umukinnyi w’ikinamico mu itorere “Indamutsa”.
Azwi cyane mu makinamico akinanye ubuhanga n’ubu agikundwa n’Abanyarwanda. Anzwi cyane ni "Nzashirira ingurugunzu nkiri Ngangi"; "Icyanzu cy’Imana (Uwera)", n’izindi.
Yashakanye na Mukamulisa Anne Marie tariki 01 Nzeri 1979 babyarana abana bane aribo, Sheja Eliane, wavutse mu 1981, Damarara Diane, wavutse mu 1984; Shyengo Frida, wavutse mu 1985; na Songa Aristide ariwe bucura , wavutse mu 1988.
Nyina w’aba bana bose we yagize amahirwe yo kurokoka, akaba avuga ko Songa atazi se neza kuko agize imyaka ibiri mu 1990, Sebanani yahise afungwa mu bo Leta yariho yitaga ibyitso by’inkotanyi. Afunguwe ubuyozi bwa ORINFOR bwanze kumusubiza mu kazi ngo ntibakorana n’ibyitso.
Yari Umunyamakuru n’Umuhanzi, ukundwa ndetse ugikundwa na benshi. Indirimbo Urabaruta, Karimi ka shyari, Zuba ryanjye, Urwo ngukunda ni cyimeza, Mama Munyana, Susuruka yaririmbanye n’umufasha Anne Marie, Nkumbuye umwana twareranywe n’izindi zinyuranye; ni urwibutso rukomeye yasigiye Abanyarwanda.
Kubera urukundo rwamurangagaho byatumye umufasha we amutura indirimbo y’urwibutso yise “Uracyariho”. Mukakalisa avuga ko iyi ndirimbo yayikoze mu rwego rwo kugaragaza ko n’ubwo Sebanani yavuye mu bamukunda, ariko ko bakimuzirikana kandi ko umuhanzi adapfa kuko ibihangano bye bituma aguma mu mitima y’abari bamuzi aho usanga abantu benshi bamwibukira mu ndirimbo ze ndetse n’amakina mico atandukanye.
Yakomeje avuga ko kuba Sebanani atakiriho bitavuze ko yazimye kuko yasize abana baseruka mu izina rye, kandi ngo yapfuye mu buryo bw’umubiri ariko ko roho ye iracyari kumwe n’umuryango we ari na yo mpamvu yamutuye iyo ndirimbo.
Sebanani kandi yari afite impano yo kwicurangira akoresheje ibyuma bya kizungu nka piano, gitari kuvuza ingoma n’ibindi.
Mu mwaka wa 1973 ni bwo yinjiye mu itsinda (orchestre) ryitwaga “Vox Populi” nyuma yaho Sebanani na bagenzi be batangije orchestre “Impala” yakunzwe ndetse kugeza n’ubu igikungwa na benshi, kuva icyo gihe ngo banahise bamuha akazina k’akabyiniriro ka “Pépé la Rose” .
Nyakwigendera Sebanani ni we wabaye umuhanzi mu muryango w’iwabo ari na yo mpamvu Mukamulisa yemeza ko inganzo ye nta handi yayikomoye uretse kuba yarabyiyumvagamo gusa.
Yari afite ibihangano by’umwimerere we, kandi yibandaga cyane ku buzima busanzwe, kwerekana ibitagenda iyo yabonaga ibintu bizamba mu muryango Nyarwanda ndetse no ku rukundo.
Mukamulisa yagize ati “Sebanani iyo yajyaga guhanga yarabanzaga akitegereza uko umuryango Nyarwanda uhagaze ku gihe cye ahereye ku baturanyi be ba hafi, yaririmbaga urukundo rwa kivandimwe agamije kurubyutsa kuko urwa benshi rwari rwarakonje ndetse n’urw’abasore n’inkumi”. Nyakwigendera Sebanani Andereya yari umuntu urangwa n’urugwiro ndetse ugasanga arangwa no gususurutsa abo bari kumwe akoresheje ibiganiro bisetsa.
Sebanani yakundaga kwegera abana be akabigisha kwanga umugayo n’umushiha nk’uko mu buhanzi bwe habaga higanjemo amagambo yamagana urwango, amatiku, kwivanga, munyangire, n’ibindi.
Sebanani yagiraga abantu inama nk’uko byumvikana cyane mu butumwa bukubiye mu ndirimbo ye yise “Karimi ka shyari”, aho yakanguriraga abantu kurangwa n’umutima ukunda batababazwa n’ibyiza abandi bagezeho.
Nyakwigendera Sebanani yararirimbaga akaba n’umuyamakuru wa Radiyo Rwanda, akaba yarishwe muri Jenoside yakorewe Abatutsi mu Rwanda muri Mata 1994.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Bamwe mu baturage bo mu murenge wa Rugarama, Akarere ka Gatsibo, bavuga ko ibigega bahawe byabafashije gukemura ikibazo cy’amazi bahuraga nacyo.
Umudugudu wa Nyabubare ni umwe mu midugudu 16 igize Akagali ka Kanyangesi gaherereye muri uyu murenge wa Rugarama. Ubwo twasuraga uyu mudugudu kuri uyu wa kane tariki 29 Ukwakira,2015 twahasanze ibigega byubatse kijyambere kuri buri inzu bifata amazi y’imvura.
Bamwe mu baturage bo muri uyu mudugudu bavuga ko ibi bigega batarabibona bavomaga ibishanga, ariko ubu ngo barishimira ko bafite amazi meza kandi ahagije.
Nyangezi Abdul Karimu, ni umwe muri aba baturage agira ati:” Ibi bigega byaradufashije cyane kuko byaje ari igisubizo cy’amazi macye twagiraga muri uyu mudugudu wacu, ubu ntitugishoka ibishanga tujya gushaka amazi.”
Nubwo ariko aba baturage bishimira ibigega bifata amazi y’imvura bahawe hari ingo zimwe na zimwe zitubakiwe ibi bigega ariko mu rwego rwo kubegereza amazi meza ikigo gishinzwe gukwirakwiza amazi Wasac ku bufatanye n’akarere ka Gatsibo bubatse amavomo muri uyu mudugudu wa Nyabubare, ku bwabo bakaba batabibona nk’imbogamizi.
Umunyamabanga nshingwabikorwa w’Umurenge wa Rugarama Urujeni Consolee, asaba ingo zubakiwe ibigega bifata amazi kubifata neza, naho kubatabifite bagashaka uburyo babyubaka, mu rwego rwo kurushaho kubika amazi ahagije.
Ati:” Ibo bigega byafashije abaturage gukemura ikibazo cy’amazi adahagije twari dufite muri uyu murenge, ni byiza kubika n’ay’imvura kuko asanzwe adahoraho, ariko ababifite tunabibutsa kubifata neza, abatabifite nabo turacyakora ubuvugizi ngo bibagereho.
Ibi bigega bifata amazi y’imvura muri uyu mudugudu wa Nyabubare byubatswe ku bufatanye n’umushinga witwa ACCORD. Kuva mu mwaka wa 2000 kugeza ubu, ingo zigera kuri 60 nizo zimaze kubakirwa ibi bigega.


text:
Buri muntu wese agira icyo akora haba mu rugo, ku kazi, mu ruganda n’ahandi hose haba akazi cyangwa bizinesi. Ushobora kuba ukora umurimo ukubeshaho cyangwa utuma ubona ibyo umuryango ukeneye. Ndetse n’umwana nawe hari uturimo akora mu rugo kugira ngo afashe abandi.
Amaboko n’amaguru bigufasha mu gukora imirimo itandukanye naho umugongo uba inkingi ishyigikira amaguru n’amaboko. Hashize ibinyejana byinshi umuntu yaravumbuye ubuhanga bumufasha gukora imirimo, ariko ibyo ntibyabujije ko habaho ibibazo byinshi bibangamira ubuzima . Bimwe muri ibyo bibazo ushobora kubyirinda bitewe n’uburyo uhagararamo cyangwa wicaramo igihe ukora akazi kawe.
Kimwe mu burwayi abantu bakunze guhura nabwo ni ukurwara umugongo. Ubwo burwayi bukunze kuza igihe umuntu ari igikwerere/ijigija cyangwa mu gihe cy’ubusaza ariko umuntu ashobora kugira ubwo burwayi akiri muto. Kumva umugongo wabaye nk’igiti ni bimwe mu biwutera kubabara. Urubyiruko rushobora kugira ikibazo cy’umugongo bitewe n’ukwirega kw’imikaya y’uruti rw’umugongo cyangwa kugorama k’urutirigongo.
Umugongo ushobora guterwa n’ibintu byinshi ariko ushobora kubyirinda. Kuko umuntu agenda akoresheje amaguru abiri, kubera uburemere umugongo urakora cyane, iyo umuntu awukoresheje nabi nka rasoro akihengeka uko ashatse umugongo urahababarira cyane bikawutera kurwara. Kwirinda umugongo ni ibintu byoroshye cyane. Umuntu agomba guhora ahagaze/yicaye neza adahese umugongo.
Niba ugiye gufata ikintu hasi ni byiza gupfukama, umugongo ugororotse hanyuma ugahaguruka utunamye. Ni byiza kwicara ku ntebe zikomeye inyuma aho ushyira umugongo aho kwicara ku ntebe zinepa inyuma aho wegamiza umugongo. Si byiza kuryama kuri matora zorohereye cyane kuko umugongo ntuba uri ahantu hawufasha gukora neza.
Iyo bibaye ngombwa ko uterura ikintu kiremereye ugomba kugiterurisha amaboko yombi kandi ukagifatira imbere. Ibi bituma umugongo utahangirikira.
Kugabanuka k’ubushobozi bwo kureba neza na cyo ni ikibazo gishobora kwirindwa. Kubera ko ikoranabuhanga cyane cyane ikoreshwa rya mudasobwa n’ibindi bikoresho nka televiziyo, za ayipadi rigenda ryiyongera usanga n’abana basigaye bambara indorerwamo zikomeye haba mu bihugu byateye imbere no mu biri mu nzira y’amajyamabere.
Abana bagomba kwigishwa ko atari byiza kureba televiziyo no kureba muri mudasobwa igihe kirekire. Si byiza kureba televiziyo uyegereye kuko byangiza amaso. Niba ukoresheje mudasobwa cyangwa urebye televiziyo igihe kirekire hanyuma ukaribwa mu maso, ni byiza gufunga amaso mu minota mike hanyuma ukayafungisha ibiganza kugira ngo imikaya y’amaso iruhuke.
Igihe usoma ugomba kugenzura ko urumuri atari ruke cyangwa rwinshi. Ugomba gukora ku buryo hatagira igicucu gihuma ipaji uri gusoma. Ibi bituma iyo usoma amaso adakoresha ingufu nyinshi bikaba byayaviramo kwangirika.
Hari ibindi bibazo by’ubuzima bishobora guterwa no gukoresha mudasobwa igihe kirekire. Kimwe muri ibyo ni ukumva hari utuntu tumeze nk’amahwa mu ntoki no mu kiganza. Kugira ngo ubyirinde ni ukugabanya kwandika igihe kirekire.
Igihe wandika kuri mudasobwa ugomba gucishamo ukaruhuka kugira ngo akaboko karuhuke. Kubabara mu ijosi na byo biterwa no gukoresha mudasobwa igihe kirekire. Mu rwego rwo kwirinda icyo kibazo ni byiza gukoresha mudasobwa itegereye cyane amaso. Iyo wandika kuri mudasobwa ugomba kuba wicaye neza udahengamye ijosi riringaniye n’ibyo wandika.
Imodoka nazo zabaye igikoresho gisanzwe cy’ubuzima aho ugenda igihe kirekire ari yo ukoresha. Ariko iyo utwara imodoka hari ibyo ugomba kwitwararikaho kugira ngo wirinde ikibazo cy’umugongo, ijosi n’amaguru.
Naho ubundi abantu benshi basigaye barwara umugongo cyane, bakumva mu ijosi hari utuntu tubajomba tumeze nk’amahwa, mu maguru no mu maboko bikaba uko, akumva mu ntoki , mu maboko, mu maguru hari utuntu tudasanzwe tumurya, mbese mu bice byose by’umubiri bikoreshwa mu gutwara imodoka. Ibi bikunze kuba ku batwara imodoka ahantu harehare. Ndetse n’abagenzi bakunze kuribwa umugongo iyo bakoze urugendo rurerure mu modoka.
Ugomba kwitonda ukamenya niba umugongo udahetamye igihe utwara imodoka. Iyo utunganyije intebe neza ukumva umugongo ntuhagaze neza ugomba gushyiraho umusego inyuma kugira ngo utume umugongo uhagarara neza. Za retorovizeri n’ikirahuri kigufasha kureba inyuma bigomba kuba bitunganyije ku buryo ushobora kureba aho ushaka hose utunamye cyangwa ngo uhine ijosi.
Ugomba kwitwararika iyo utwara igare cyangwa moto. Ibyinshi muri ibi binyabiziga bikenera icyuma batera nk’umugeri kugira ngo bagihagurutse. Uko gukubita umugeri icyo kinyabiziga bitera ububabare akaguru cyangwa ikirenge ndetse n’umugongo iyo utabyitondeye. Ugomba gukandagira cya cyuma cyatsa moto umugongo uhagaze neza kandi ugakandagira buhoro. Ibyo bikorwa ufata neza ikinyabiziga cyawe ugahora ugishyiramo amavuta kandi ugisukura.
Umugongo wawe ugomba guhora ugororotse ukirinda kunama igihe woga cyangwa usukura inzu. Ni byiza gukoresha amaboko abiri kugira ngo utananiza cyane ukuboko kumwe. Ibi ni byo bishobora gutera kumva ufite utuntu tukujomba mu maboko n’amaguru cyangwa akagagara bitewe n’iyo mirimo.
Uburiri bukomeye bufite matora n’agasego gato bituma umuntu asinzira neza.
Indyo yuzuye ni ingenzi cyane mu kubungabunga umubiri wacu. Imyitozo ihoraho ituma amaguru n’amaboko ndetse n’umubiri wose muri rusange ukora neza. Iyo wise ku ndyo yuzuye , ugakora imyitozo ngororamubiri buri munsi kandi ugahora uhagaze neza utunama cyangwa ngo wihengeke cyane bituma ugira ubuzima bwiza.
Dr. Rachna Pande ni Inzobere mu buvuzi bw’indwara zitandukanye
This email address is being protected from spambots. You need JavaScript enabled to view it.


text:
Pariki ya Nyungwe
Pariki ya Nyungwe cyangwa Pariki Nasiyonali ya Nyungwe ni ishyamba cyimeza riri mu majyepfo y’iburasirazuba bw’u Rwanda kandi riri hejuru y’inkombe z’ikiyaga cya Kivu. Iryo shyamba rifatanye na Pariki Nasiyonali ya Kibira yo mu gihugu cy’u Burundi kandi rishobora kuba ari ryo shyamba ry’inzitane ryo mu misozi minini kandi miremire muri Afurika yose ; ryari rifite ubuso bwa km² 924 mu mwaka w’i 2000. Iryo shyamba riri mu misozi ifite m 1600 na m 2950 kandi ririmo amoko menshi y’ibimera abana n’amoko anyuranye y’inyamaswa ; agizwe ahanini n’inyoni n’ingunge. Ishyamba cyimeza rya Nyungwe ni kimwe mu bigega by’amazi y’u Rwanda: ritanga hafi 60% by’amazi y’u Rwanda. Ikindi kandi isoko ry’uruzi rwa Nili iri muri iryo shyamba.
Amakuru dukesha RDG avuga ko iyi Pariki ya Nyungwe ifite ubuso bungana na kilometerokare hafi 1000, mu misozi y’agahebuzo yo mu majyepfo y’u Rwanda, Pariki ya Nyungwe ni ishyamba rirusha ayandi ubugari mu mashyamba yo mu misozi mu karere ka Afurika y’Iburasirazuba no hagati; akaba ari nayo yabayeho mbere y’izindi yahereye mu gihe cyiswe icy’Ubutita (Période Glacière). Ni igice gikize mu runyurane, rw’ibimera, ishyamba rigizwe n’amoko arenga 200 y’ibiti, n’urwunge rw’ibiti by’indabyo harimo n’igiti cy’inganzamarumbo lobelia n’izindi zitatse amabara menshi.
Umubare w’abanyarwanda basura Pariki ya Nyungwe ngo uragenda wiyongera, ibi ngo bikaba biterwa n’uko muri Pariki ya Nyungwe hubatswe urutindo rwo mu kirere, aho ugenda witegeye ishyamba ryose. Ibyo byatangajwe n’Umuyobozi bwa Pariki ya Nyungwe, wanasabye abanyamakuru gufata iya mbere mu gusura iyi Pariki kugira ngo babashe gutangaza ibyiza bitatse u Rwanda, nabo ubwabo babisobanukiwe.
RDG ivuga ko iri shyamba ricumbikiye inyoni z’agahebuzo mu Rwanda, Nyungwe irimo amoko agera kuri 300 y’inyoni, muri yo amoko 24 aboneka mu mashyamba macye y’ikibaya Kigali cya Albertine. Inyoni z’akataraboneka ziri mu nyoni za Nyungwe, harimo ikinyoni kinini cy’Ubururu bita Turaco, inyoni iteye ubwuzu z’ubururu, umutuku ndetse n’icyatsi zijwigira ziva mu giti zijya mu kindi nk’urugero rw’ibisiga bisa nk’ibishuhe.
Iyo witegereje neza muri Pariki ya Nyungwe, ubona ko habonekamo amoko 13 y’inguge zibaho mu mutuzo muri iyi pariki yose. Izi nguge zibera muri iri shyamba; amwe moko agize izi nguge ashobora gusurwa na ba mukerarugendo, andi yo ntabwo asurwa. Izi nguge zikurura abakerarugendo benshi, kuko hari amwe muri aya moko y’inguge utasanga ahandi ku mugabane w’Afurika, uretse mu Rwanda. Uru rutonde twarusanze mu nzu y’ububiko bw’ubumenyi bwerekeye iyi Pariki ya Nyungwe, iherereye ku Uwinka.
Dore amwe mu moko y’inguge ziri muri Pariki ya Nyungwe: icyondi (Cercopithecus lhoesti), igihinyage, inkomo (Colobus angolensis ruwenzori), inkima (Cercopithecus mitis doggetti & kandti ), inyenzi, impundu (Pan troglodytes schweinfurtii).
Muri iyi pariki ya Nyungwe kandi ushobora kuhabona andi moko y’inguge atandukanye arimo; Umukunga (Cercopithecus ascanius schmidti), inkendi (Cercopithecus aethiops), igishabaga (Cercopithecus albigena johnostonii), Galago zo mu burasirazuba, Galago ntoya n’inini ndetse n’Igitera.
Nyungwe irushaho kuba agahebuzo kubera inguge zayo. Muri rusange zirimo amoko 13, harimo n’izisa n’umuntu cyane bita impundu, tutibagiwe inguge y’ubwoko bw’ibyondi (Cercopithecus lhoesti) hamwe n’amagana y’ubushyo buteye ubwuzu z’inkomo (Colobus angolensis ruwenzori).
Uretse muri iyi pariki y'igihugu ya Nyungwe, inzovu zo muri pariki Nasiyonali y'Akagera zazanywe mu mwaka w' 1975 zivanywe mu Bugesera, icyo gihe zari zikiri nto, gusa muri izo nzovu twavugamo nka Mutware, Helico na Mwiza kuko ari zo zashoboye kumenyera ariko izindi ziguma ari inyamaswa z' ishyamba.
Ukinjira muri Parike ya Nyungwe usanganirwa n’umwuka mwiza uhehereye, akayaga gatuje gaherekejwe n’utujwi tw’inyoni n’impumuro nziza y’indabyo ziganje muri iyo Parike, wakebuka hiryo hino ugahuza amaso n’utunyamanswa twiza cyane duteye ubwuzu bityo ukumva wakomeza kwihera ijisho.
Mu ishyamba rya Nyungwe uhasanga amoko 1250 y’ibimera harimo amoko 50 y’ibishihe, amoko 133 ya « Orchidées » indabo z’agahebuzo, amoko 275 y’inyoni (orchidées : indabo z’agahebuzo harimo amoko 24 gakondo).
Twababwira ko iryo teme ryubatse muri metero 50 uvuye ku butaka, rikaba rireshya na metero 150. Ni ryo rya mbere rigeze muri Afurika y’Iburasirazuba, rikaba ndetse irya 3 muri Afurika nzima nyuma ya Gana na Afurika y’Epfo. Iryo teme rifasha abasura pariko kuyireba bayihereye hejuru, ku buryo bifasha mu kureba amaso ku yandi utunyoni ndetse n’inkende biba muri iryo shyamba.
Imiyoboro[edit | edit source]
- Pariki ya Nyungwe igaragaramo amoko y’inguge (chimpanzees) agera kuri 13
- Ibiti birindwi bitangaje biboneka muri Pariki ya Nyungwe
- Abanyarwanda baragenda bitabira gusura Pariki ya Nyungwe, bitewe n’urutindo rwo mu kirere (Canopy Walkway)
- Urutindo rwo mu kirere rukomeje gukurura ba mukerarugendo
- Amapariki
- Golden Monkey hotel


text:
Oral Testimony of UWERA Manzi Gaudence
- Introduction of Uwera Manzi Gaudence
- Pregenocide experience
- Family life
- Insecurity
- Education
- Political parties
- Ethnic discrimination
- Genocide experience
- The beginning of the killings
- Roadblocks
- Identity cards
- Hiding
- Death of uncles
- Flight to Aunt's house
- Death of family (parents)
- Intimidation
- Death of sisters
- The beginning of the killings
- Post genocide experience
- Orphanage life
- Education
- Views on unity and reconciliation
- Hope for the future
- Orphanage life
- Family life
- Discrimination and persecution
- Political parties protests
- Discrimination ethnic in schools
- Political parties and movements
- Divisionism
- Killings
- Ethnic denunciation
- Home invasions
- Hiding
- Shootings of uncles
- Paying money to be spared
- Assault/militias interahamwe
- Flight to aunt's house
- Attempted burying alive
- Torture/beatings of father
- Shooting&Stabbing of parents(Death)
- Interahamwe militias
- Decapitation of aunt's husband/by interahamwe militias
- Shooting of aunt, child and brother in law
- Intimidation by interahamwe
- Bombings
- Separation from sisters
- Death of siblings (by machettes and clubs)
- Hopes for the future
- Survival/education
- Forgiveness,Unity and reconciliation
- Better future
- Love for next generation
- Advocacy for the orphans and handicaps
- UWERA Manzi Gaudence
- RUZINDAZA Emmanuel
- MUKARUBAYIZA Immaculée
- HABYARIMANA
- MASABO
- Emmanuel
- KIWANUKA
- MBAYIHA Paul
- MAGAMBO Zabron
- GENIE
- RUTAYISIRE
- François
- KANYANDEKWE
- MUSIGWA
- Belancilla
- Belancilla's husband
- Cyahafi
- Kinihira
- Gakinjiro
- Mont Kigali
- Kigali
- Ruhengeri
- MANZI: Nitwa UWERA MANZI gaudence navukaga ku babyeyi babiri ruzindaza emmanuel na mukarubayiza immacule twari dutuye mu cyahafi navukanaga n'abana babiri ninjye wari mukuru umuto yari afite imyaka ine uwamukurikiraga yari afite itandatu nanjye nari mfite imyaka icumi navukiye mu cyahafi nyine niho n'intambara yabaye turi igihe navukiye navutse mu 1983.
- UBAZA: Tubwire k' ubuzima bwa mbere ya jenocide.
- MANZI: Mbere ya jenocide ndumva ntakintu kinini na kimwe navugaho mbere ya jenocide kuko mbere ya jenocide nabanaga n'ababyeyi banjye babiri n'abavandimwe banjye twari umuryango wishimye mu muryango wacu wari umuryango gusa twari duturanye ntabandi Bantu twari duturanye ariko ni nka famille yari ituye ahantu hamwe ariko hari n'abandi baturanyi nabo twabanaga neza usibye ibyo bintu by'amashyaka byajyaga biza rimwe na rimwe bakaza bagatera hejuru y'amabati ariko ubundi nta kindi kibazo cyabaga mbere y'intambara sinzi niba aruko twe twari abana ariko ntago twe twajyaga tubibona cyane .
- UBAZA: Wajyaga ku ishuri …………………….
- MANZI: Twari duturiye hafi y'ishuri twajyaga ku ishuri mu nzira twagendaga twagendanaga n'abandi ariko hari igihe twagiraga nkinzitizi zituma tutajya ku ishuri habaye nk'imyigaragambyo bakatubuza guhita no mu mashuri twigagamo bazaga kubaza ibintu bya moko n'ibiki niho ngwe nabashije kumenyera ubwoko bwange babumbaza icyo gihe nigaga mu mwaka wa kane w'amashuri abanza nibwo batangiye bakajya baduhagurutsa bakavuga ngo abatutsi ni bahagarare bakiyandikisha n'abahutu bagahagarara bakiyandikisha ariko ukabona mu ishuri ubwoko bw'abatutsi nibwo bwanzwe iyo wagiraga imana wagiraga umwarimu w'umututsi cyangwa w'umututsikazi nibwo wabashaga kumva ko nta kibazo ufite.
- UBAZA: Tubwire muri mirongo cyenda mugihe cy'amashyaka?
- MANZI: Mu gihe cy'amashyaka muri mirongo icyenda byari bikomeye cyane ndibuka ko papa we yari yarafashe amakarita yose yamashyaka ubundi amashyaka yari akomeye yari MRND MDR na PER papa we yari yarayafashe yose kuko uwo ariwe wese iyo hazaga MRND byabaga ngombwa ko yerekana ikarita ya MRND kugirango aprotege umuryango we.
- UBAZA: Ubuzima bwa mbere ya mirongo cyenda wabonaga ari kimwe?
- MANZI: Ntabwo byari kimwe kuko muri mirongo cyenda nibwo byatangiye niho byatangiye gukara abantu bose baza babaza n'abana twari dutangiye kumenya ibintu bya moko dutangiye kumenya ngo nd'umututsi cyangwa nd'umuhutu cyangwa ibintu bitandukanya amacakubiri quoi.
- UBAZA: Jenocide itangira watubwira aho wari uri n'ukuntu wabyitwayemo muri icyo gihe?
- MANZI: Igihe jenocide itangira ndabyibuka byari ni joro turyamye papa twumva musique classique muri radio papa kubera ko twe twari batoya papa abibwira mama ati hashobora kuba hari ikintu cyabaye hanyuma kubera ko twe twari turabana icyo gihe baratubwiye ngo tujye kuryama hanyuma basigara bicaye mu gitondo nibwo twabyutse twumva ababyeyi bacu bari kuvuga ngo habyarimana yapfuye bakibyumva numva bamwe batangiye kuvuga ngo turashize noneho ngo ntabwo turi bubone aho tujya wumva bahangayitse cyane.
- UBAZA: Noneho ubuzima bwo muri genocide bwari bumeze bute?
- MANZI: Ubwo icyo gihe byarakomeje uwomunsi haza itegeko abantu bose bagomba kujya ku mabariyeri bitwaje ibyangombwa byabo icyo gihe papa yaragiye nawe muri abo Bantu abandi twasigaye twifungiranye mu nzu twari turi kumwe na mama n'abandi bana twavukanaga babiri kubera ko twari duturanye no kwabasogokuru nabo baje murugo papa aba ariwe ujyenda bagezeyo batangira kubaka ibyangombwa noneho bajyeze kuri papa atanze indangamuntu mbere y'intambara yari yarayihinduje mbere y'intambara umuntu wese yarahinduzaga indangamuntu bamugezeho hari umwa adventiste witwa masabo aramubwira ngo wowe manuel turakuzi ur'umututsi ntago ukwiye kwiyoberanya mu bandi papa yarabyumvise gutyo bahita bamubwira icyo gihe nibwo itegeko rya hise risohoka ngo abatutsi babice .
- MANZI: Papa noneho abyumvise gutyo bamaze kuvuga ngo abatutsi babice ahita hari umugabo wundi ntago we nibuka izina rye yaramucikishije amugeza ahantu papa abasha kugera murugo ageze mu rugo hari mu ma saa kuminebyiri aza mbona afite agahinda avuga ngo masabo aramutanze ngo masabo aramutanze ubwo mama arangije mu ma saa kumi nebyi nigice bari batangiye kuza mu mago y'abantu baza kureba abatutsi noneho ubwo mama abwira papa ati twihishe papa aramwangira amubwira ko we atagomba kwihisha icyo hari umurima munsi yo murugo bari barateyemo ibishyimbo mama aravuga ngo ngwe nabo bana twavaga inda imwe babiri na murumuna wa mama atujyana muri ibyo bishyimbo durahasinzirira kubera ko twar'abana twaje kwicura turyamye munzu.
- MANZI: Noneho bukeye bwaho birakomeza bakazajya bavuga ko bagomba kwica abatutsi bakazajya baza kubashaka murugo ubwo papa yari afite murumuna we witwagaaaaaaaa twakundaga ku mwita kibanguka ntabwo nge nibuka izina rye icyo gihe yarazamutse ageze kumuhanda baravuga bati dore wa mwana w'umututsi twari twaramushatse twaramubuze baramufata baramwica icyo gihe hari ku itariki cumi nenye zu kwa kane hanyuma hari undi mukuru wa papa witwaga paul abyumvise ko murumuna we bamwishe baramurashe ntiyapfa neza apfa ahamagara abantu noneho yumvise ko murumuna we arimo arapfa nabi ahamagara abantu agenda agiye kumureba nibwo paul nawe bamufataga baramwica .
- MANZI: Ubwo byarakomeje murugo ntabwo bahasibaga bazaga buri munsi barazaga bakabaha amafaranga bakajyenda ejo bakagaruka bakongera bakaza bakabaha amafaranga bakongera bakajyenda noneho bijyeze aho baza noneho ntakintu bashaka barazaga bakajya babwira papa ngo paul mupfana iki?ubwo papa yari yaravuganyeho na tante wanjye ko bazajya bavuga ko paul bahuje nyina badahuje se ko paul ariwe mututsi ko bo ari abahutu ubwo papa bakazajya bamubaza bati paul mupfana iki bakazajya bavuga kumwe bari baribarumvikanye ko bahuje nyina badahuje se bakajyenda ariko mukunjyenda kwabo barajyendaga ukabona bagarutse ni mugoroba baragendaga ariko burikanya baragarukaga ubwo papa rimwe ajya k'umuhanda hepfo asohotse murugo kubera twari twegereye umuhanda ahura n'interahamwe yitwaga magambo zaburoni.
- MANZI: Noneho amubonye akimubona aramubwira yari umukiga magambo ngo manuel twaragushatse turakubura ngo tuziko ur'umututsi kandi abatutsi bose bagomba gupfa ati kugirango urokoke nuko umpa amafaranga nkaguhisha ubwo abantu bose bazaga murugo bazaga baka amafaranga icyogihe rero papa aramubwira ati magambo nta mafaranga nguhaye ni mushaka kunyica muzanyice papa yamaze kuvuga gutyo ahita agaruka murugo akigaruka murugo magambo nawe yahise ashaka igitero kiza murugo kiraza nibwo papa sinzi ahantu yanyuze aragenda magambo araza asaka munzu amuburamo arangije arababwira ngo icyo nari ndi mu muryango aravuga ngo il faut kureba umututsi munsi y'igitanda ngo no munsi y'intebe nti muhasige icyo gihe baramushatse baramushatse baramubura icyo gihe bwo bashakaga abagabo gusa abagore n'abana ntabwo bari babitayeho.
- MANZI: Ubwo bamubuze magambo aragenda hashize nk'iminsi ibiri magambo yaragarutse noneho bohereza interahamwe umusirikari witwaga jeni icyo gihe baje njye nari nkiryamye baraza babona papa na mama barababwira ngo nimwicare hamwe baricara noneho njyewe nari nabyumvise mu cyumba aho nari ndi numva batandiye kugira imbunda noneho ntekereza ukuntu ba papa bagiye gupfa ndaho ngaho mpita nsohoka nsohotse interahamwe ikimbona irambwira ngo ngiye hehe ndamubeshya ngo ngiye kuri toilette icyo gihe nari nambaye ishapure ngisoka arambwira ngo kuramo iyo shapure ngo yizane natwe tuzajya tuyambara tujye tubona uko tujya kwica abantu twasenze nayikuyemo ndayimuha ubwo mama aho yari ari akajya ancira amarenga ngo jyende k'umugabo twari duturanye witwaga rutayisire sinzi niba yarishe ariko nawe yajyaga ajya no ku bariyeri njyewe ntabwo nagiye kwa rutayisire nahise nkomeza jya kureba tante kubera ko twari duturanye.
- MANZI: Ndagenda mubwira uko ibintu bimeze ndamubwira ngo nsize papa na mama bagiye kubica nsize babicaje tante yaraje we yari afite impanga ebyiri bakiri bato cyane yarabasize azahirukanka bakimubona baramubwira ngo nawe twari twakubuze ngo icara hariya tubicane wowe na musaza wawe ubwo rutayisire yaradufashije cyane yahise ajyenda ajya kubwira chef w'interahamwe rutayisire yarabimenye njyewe ntabyo namumbwiye ahita ajyenda ajya kubwira chef w'interahamwe ko baje kwica murugo nyuma uwo mu chef kubera rutayisire bari baziranye niba ari urwiyerurutso araza yohereza abasikirakare arababwira ngo nibarekure abo Bantu ariko abo basirikare baravuze ngo turabarekura aruko baduhaye amafaranga icyo gihe amafaranga yose yari ari muzi barayabahaye.
- MANZI: Ubwo barabareka ubwo hari mu ma saa kumi nebyiri n'igice baza saa moya n'igice bari bagarutse batwara papa icyo gihe cyo mama we baramusize batwara papa baramujyana bamujyejeje ahantu biciraga abantu bitaga ikinihira ho baricukuriraga bamubwira ngo ni yicukurire hanyuma aracukura waricukuriraga bakakubwira ukigera niba ukwirwamo aho hantu yigeramo amaze kuryama mo sinzi umuntu waturutse hirya arababwira ngo ahita abwira izo nterahamwe ati niko sha kuki mugiye kwica umwana wa kanyandekwe kanyandekwe yari sogokuru kanyandekwe n'umusaza mwiza cyane nta muntu numwe bajya bashwana kuki mugiye kumuhemukira ubwo interahamwe ubwo interahamwe zabyumvise gutyo ngo oya n'abatusi bose kandi abatutsi bose bagomba gupfa.
- MANZI: Ubwo zirababwira ziti muramuka murashe uwo mwana wa kanyandekwe natwe turabica ubwo interahamwe ziramurekura zamurekuye nko mu ma saa saba icyo ntiyongera kuva murugo bucyeye ubwo ariko niko interahamwe zakomezaga kuza ziza zikajyenda zikaza zibarishwa ibintu zikajyenda noneho nyuma papa bucyeye papa arasoka asohotse agwa mu gikundi cy'interamwe baramufashe baramubwira ngo twari twagushatse twakubuze.
- MANZI: Baramukubise baramukubita cyane kuburyo kujyenda ntabwo yabashaga kujyenda icyo yaje ari umugabo w'umuturanyi wari umutwaye araza amujyeza murugo ageze murugo mama ashyushya amazi aramukanda ariko nta kintu byari bivuze kuko nubundi bari bamubwiye ngo baragaruka ni mugoroba icyo gihe mama yarambwiye ati wowe njyenda ujye kurara kwa rutayisire rutayisire akurarane kuko rutayisire we yari afite umugore w'umututsi basi wowe uzarokoke ubwo njyewe naragiye jya kwa rutayisire papa arara aho ngaho iryo joro ntabwo baje noneho baje bukeye icyo gihe baza bijyeze nko mu ma saa kumi nebyiri k'umunsi ukurikiyeho papa yaje kundeba aho ngaho nari ndi kwa rutayisire ninjye wari imfura y'iwacu arambwira ngo mwana wanjye ngwino tujyende ndumva umunsi ntari buramuke ngwino tujye kurarana.
- MANZI: Ndamubwira ngo oya ntago naza mama yambwiye ngo ndare hano kwa rutayisire papa yaragiye akimara kwinjira munzu interamwe nazo zari zimujyezeho ziraza zirakomanga arafungura amaze gufungura barababwira ngo nibicare mu ntebe ariko izo nterahamwe abatubwiye baratubwiye ngo zaje ziturutse k'umuhanda ziravuga ngo zirarasa amasasu ane kuko n'abantu bane zigiye ku ica noneho ubwo baraje barafungura babicaza mu ntebe ba papa na mama aba aribo bicara noneho ubwo barabicaje noneho barababwira ngo uyu munsi nta mbabazi tubagirira uyu munsi turabica papa arabwira ati ntakundi kuntu byagenda nubundi kuva kera kose noneho ni mundangirize kuko mu maze kujya buri gihe mu naza munyica urubozo.
- MANZI: Ubwo papa baramurashe bamurasa isasu hano mu mutwe arataka atatse bamutera icyuma ntiyapfa neza barongera baramurasa mama yarabibonye arababwira ati njyewe ni mumbabarire mu nyegere mbereke ahantu mundasa bamugiriye neza baramwegera arababwira ati ngwe ni mumbabarire mu ndase mugutwi abereka mugutwi baramurasa nawe bamurashe amasasu abiri nawe arapfa bucyeye mu gitondo hari murumuna wa papa wundi witwaga musigo araza aza aje kubwira uwo rutayisire nyine aramubwira ngo kwa manuel baraye babishe nari ndyamye mpita numva bavuze izina rya papa narabyutse ngenda nirukanka nkinjira munzu kubera ko bari bicaye mu muryango bari………..batumbye kubera imbeho n'iki nkibakubita amaso navugije induru mvuza induru nini cyane .
- MANZI: Noneho interamwe zari ziri hafi aho ziraza zifite ibyuma zimbonye zimbaza ariko ni joro babica babwiye barumuna banjye ngo turajyiye ariko turagaruka ziza zimbaza ngo niki kuvuza induru ariko ndaceceka kubera nari mbonye ibyuma niki ngira ubwoba bwinshi cyane ndahagarara icyo gihe imvura yari irimo no kugwa ubwo murumuna wa papa yarakomeje ajya no kubibwira kwa tante noneho baraza abantu bo mu muryango bari bapfuye ari benshi kubera ko twebwe twari duturanye tur'umuryango baregerana barabacukurira babataba aho hafi hari ku itariki 15/05.
- MANZI: Ubwo twirirwa aho twirirwa dutegeje ko interahamwe natwe ziza kutwica ntizaza ariko bigeze ni mugoroba ubwo hari kuri cumi n'esheshatu ni mugoroba nibwo zaje ziraza zijya kwa tante zigezeyo ziramubwirango yitwaga berancila wowe berancila durakurambiwe n'agasuzuguro kawe ngo n'ubushizi bw'isoni bwawe ubwo bakimubwira gutyo baba binjije umugabo we munzu baramutema hanyuma tante abibonye ubwo abana barabibonye bahita bajya kwihisha tante abibonye arababwira ati ariko kuki mutwica urubozo akivuga gutyo baramurashe agwa imbere y'umuryango noneho basigara bahiga abana bari bari munzu ubwo bose bari bihishe munsi y'igitanda bakurura umwe wari uri hafi nawe baramurasa bagishaka abandi bumva induru ziravuze ruguru.
- MANZI: Basohoka birukanka bageze k'umuryango bakubitana na muramu wa tante nawe baramurasa ariko abandi ntibitaho kubashaka bumvaga ko ntabandi basigaye ko abandi bose bagiye bahita bajyenda icyo gihe twebwe twahise tuva mu rugo tujya kubana no kwa sogokuru tugezeyo icyo gihe n'ahantu twari dutuye twarahimutse tujya mu nzu yimbere ahantu habaga murumuna wa papa nawe yari yarapfuye noneho tugezeyo baratubwira ngo twebwe abana twari dusigaye turabana hari ngwe na murumuna wange na musaza wange na murumuna wa mama hanyuma baratubwira ngo tuve aho ngaho hanyuma tujye kubana na musaza wa mama we yari atuye mu gakinjiro ruguru .
- MANZI: Twari duturanye ariko ntabwo twari duturanye neza ubwo twaragiye tujya mu gakinjiro tuhageze noneho ho hari hagati y'interahamwe gusa gusa inzu twabagamo twabaga hagati y'interahamwe noneho tuhageze buri munsi interahamwe zazaga gukomanga kurugi ngo dusohoke tugasohoka zikavuga ibyo zivuga zikarasa hejuru twarangiza bakadusubiza munzu tubaho gutyo iminsi yose yari isigaye mbere yuko bavuga ngo inkotanyi zateye kugirango bahunge twagumye aho ngaho none ho interahamwe twari dutuye hagati y'interahamwe nyinshi cyane badushyira hagati baravuga ngo abatutsi bateye ngo ni bene wacu ngo tujy'imbere ngo wenda nitugera aho bari turabakiza badushyira imbere turajyenda tujyeze muri mont Kigali inkotanyi ubwo zari zageze muri Kigali ziratangira zitera ibisasu ariko interahamwe nyine zigakomeza twebwe zidufashe ngo abandi nibaza nyine turabakiza.
- MANZI: Twaragiye bakomeza ibisasu biba byinshi cyane none ho turatandukana dutandukanye njye narakomeje ndagenda nabarumuna banjye nabo bagenda ukwabo barajyenda bo bakomezanyije nizo nterahamwe barajyenda bageze muruhengeri barabafata hari undi mudamu twari duturanye witwaga sinibuka izina rye neza arabakurura arababwira ngo muze tujyende twihishe tujyende ziriya nterahamwe zitaza zikongera zikadufata baragiye bageze muri taxi sinzi numvise bambwira ngo ama modoka yarasirikiraga nta kibazo cyari gihari.
- MANZI: Bayigezemo bageze imbere hari interamwe twari duturanye zari zakoze bariyeri aho ngaho babakuyemo barabatwara barabatemagura bo babishe babatemye babakubita ubuhiri ubwo njyewe nakomeje kujyenda njyenyine ntawundi muntu wo muri famille nigeze nongera kubona nongeye kubona abantu bo muri famille tugarutse bavugako intambara yarangiye nyuma yaho twaraje nsanga muri famille yacu abenshi bari barapfuye kuburyo wababara ubwo nagiye kuba kuri nyogokuru ariko ntabwo yari nyogokuru neza yari mukase wa papa niho nagiye kuba nkomeza kwiga nigaga nabi ntabwo nigaga neza cyane kuko igihe cyose nahoraga ntekereza ko ari njyewe njyenyine usigaye nkumva nta n'ikintu nshaka nkumva nta n'ubuzima nkifuza ubwo nabayeyo yari umuntu uri severe cyane none ho mvayo njya kumu tante wundi ari naho ubu ngubu mba.
- MANZI: Niho nyine nakomereje ndiga ndakomeza ubu ngeze muri univeriste ngeze mu wakabiri
- UBAZA: Niki utekereza kubumwe n'ubwiyunge?
- MANZI: Ubumwe n'ubwiyunge sinzi ukuntu nabivuga ngewe uko mbitekereza hari igihe uvuga ngo uriyunze ariko hari n'igihe bikunanira hari igihe uba wumva wababarira ariko nanone hari aho ugera ukumva ucitse intege ukumva utekereje ibyo wabayemo utekereje ko wowe nta mpuhwe bigeze bakugirira utekereje ko ubuzima ufite ubungubu ataribyo wenda wari kuba ufite hari igihe wumva utababarira ariko ubundi ubumwe n'ubwiyunge numva bukwiye kuza nubwo butunanira ariko numva bukwiye kubaho.
- UBAZA: Hari ikizere wumva ufite cy'ejo hazaza?
- MANZI: Cyejo hazaza ntabwo mbizi ntago navuga ngo ejo hazaza bizamera gute ntago mbizi.
- UBAZA: Niki wifuza?
- MANZI: Ngewe nifuza kwiga nkarangiza nka kora ubuzima byanjye nkuko nkakora ubuzima bwange nkuko numva mbishaka.
- UBAZA: Tuvuge abazagukomokaho n'ubuhe buzima ubifuriza?
- MANZI: Abazankomokaho ntabwo nabifuriza kubaho nkibyo twabayemo mbifuriza ko bazabana neza kandi bagakundana urebye usanga ibya tubayeho ari urukundo rwa buze.
- UBAZA: Ntakindi wakongeraho igitekerezo ;ikibazo?
- MANZI: Ikibazo nakwibaza nk'abana badafite aho baba b'imfubyi kandi babizi neza leta itari kwitaho babateganyiriza ubuhe buzima bumva bazabaho gute cyangwa nk'abantu babaye ibimuga kubera jenocide bumva ntago babavuza bihagije leta yumva yabakorera iki njyewe numva ari nk'ikibazo nabaza abantu bose.
- UBAZA: Turagushimiye merci.


text:
Itorero Inganzo Ngari ryapfushije umwe mu babyinnyi baryo (Updated)
Mu gitondo cyo kuri uyu wa Gatatu tariki ya 18 Mata 2012, ni bwo Itorero Inganzo Ngari ryatangaje inkuru y’urupfu rw’umwe mu babyinnyi baryo.
Nyinawinkotanyi Rwirangira Irène yari umukobwa ukiri muto dore ko yari afite imyaka 20 gusa. Yari amaze iminsi isaga 10 arwariye mu bitaro bya Kibagabaga, avurwa ariko abamuvura batazi icyo bavura nk’uko twabitangarijwe na Karemera Emery, Umuyobozi w’itorero twavuze haruguru.
Aganira na IGIHE, Karemera yagize ati: “Irène yafashwe ababara umutwe, afite (...)
Mu gitondo cyo kuri uyu wa Gatatu tariki ya 18 Mata 2012, ni bwo Itorero Inganzo Ngari ryatangaje inkuru y’urupfu rw’umwe mu babyinnyi baryo.
Nyinawinkotanyi Rwirangira Irène yari umukobwa ukiri muto dore ko yari afite imyaka 20 gusa. Yari amaze iminsi isaga 10 arwariye mu bitaro bya Kibagabaga, avurwa ariko abamuvura batazi icyo bavura nk’uko twabitangarijwe na Karemera Emery, Umuyobozi w’itorero twavuze haruguru.
Aganira na IGIHE, Karemera yagize ati: “Irène yafashwe ababara umutwe, afite n’imbeho. Yahise ajya kwivuza ku bitaro bya Kibagabaga kuko ari naho yari atuye. Abaganga baramwakiriye, bagerageza kumuvura; ariko mu by’ukuri ntibabasha kubona icyo arwaye”.
Yakomeje agira ati: “Abaganga ntibigeze bemera ko bananiwe ngo bareke umwana ajye kwivuza ahandi, ahubwo barebye ibimenyetso n’uburyo yashikagurikaga; bishyiramo ko arwaye ‘fièvre typhoide’, niko gutangira kumuhata imiti. Byageze aho babona ko uburwayi bwe buri gukomera aho koroha, hanyuma ku munsi w’ejo (ku wa Kabiri) ni bwo bamwohereje mu Bitaro Bikuru bya Kaminuza bya Kigali (CHUK)”.
N’agahinda kenshi, Umuyobozi Mukuru w’Itorero Inganzo Ngari yakomeje agira ati: “CHUK nibo babashije gutahura ko ubwonko bwa Irène bwari bwangiritse, ariko nta cyo bari bakiramira kuko mu ijoro ryakeye nibwo umwana yashizemo umwuka”.
Abaganga baracyanengwa gutanga serivisi mbi
Tuganira n’abantu batandukanye bari bazi Nyakwigendera Irène ndetse banamubaye hafi mu burwayi bwe bavuze ko urupfu rwa Irène rwatewe ahanini n’uburangare bw’abaganga. Abaganiriye na IGIHE ntibifuje ko amazina yabo ashyirwa ahagaragara ariko ntibyabajije kugaragaza akababaro kabo.
Umwe yagize ati: “Jye sinumva ukuntu abaganga ba Kibagabaga, biyemeza guhata umwana imiti batazi icyo arwaye ngo barakeka ko…Ntibakajye bakekeranya ku buzima bw’umuntu kabisa”.
Undi yagize ati: “Njye nari mpari ubwo Irène yageraga CHUK. Yagezeyo abaganga baho babanza gutinya kumwakira kuko babonaga ko ageze kure. Byabaye ngombwa ngo habaho kwegera abaganga ku buryo bw’umwihariko kugirango babashe kumwakira, n’ubwo byarangiye atuvuyemo”.
Icyo ibitaro bya Kibagabaga bibivugaho
Mu kiganiro cyihariye na IGIHE, Dr Christian Ntizimira uyobora ibitaro bya Kibagabaga yavuze ko Irène yageze muri ibyo bitaro ahinda umuriro n’umutwe umurya. Yakorewe ibizamini byabugenewe, ashyirwa mu bitaro mu gihe cy’iminsi 10, aho yahabwaga imiti ya antibiotiques zifite imbaraga kurusha izindi mu Rwanda.
Ati "Nyuma yahawe transfert; ubundi hano iyo umuganga atanze transfert, umurwayi aherekezwa n’umuforomo, ariko Irène we yaherekejwe n’umuganga (docteur) kugirango asobanure neza uburyo arwaye hakurikijwe uko yakurikiranwe. Ntabwo rero yarangaranwe, kandi abaganga bababajwe no kumva ko hari abakeka ko batakoze akazi kabo neza, mu gihe bo ntako batagize".
Nyinawinkotanyi Rwirangira Irène yavutse ku itariki 12/03/1992 i Bujumbura mu gihugu cy’u Burundi. Yarangije amashuri yisumbuye mu mwaka ushize wa 2011, ku ishuri rya S.O.S; uyu mwaka yari atangiye kaminuza i Mudende (UAAC).
Yakundaga umuco kandi akanezerwa cyane mu gihe cyo kubyina imbyino Nyarwanda.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Niba Kagame ari umubyeyi yagombye kwibuka ko na Ingabire nawe ari umubyeyi
Ariko rwose Paul Kagame wakwibutse ko nawe uri umuntu ukora amakosa akanakora ibyiza! Niba Ingabire yaravuze ibibi ukora si ukuvuga ko akwanga ahubwo ashaka ko byakosorwa. Ubu koko uramufunze ubuzima bwe bwose! Harya wowe uzamara imyaka ingahe kuri iyi si? Nibyo Ingabire ni umuhutukazi ukaba umututsi ariko mwese muri abanyarwanda mukaba n’ababyeyi… Reka gukora nka Sinabyaye kuko wowe uzagenda uwo wabyaye asigare.
Ese urwo rubyaro rwanyu (Ingabire and Kagame) ntiruzahura? Koko ubona utabaho utari president? Harya wari umaze imyaka ingahe utari president? Ntiwaryaga ukaryama? Ese ntiwabonye ko Habyarimana wagaragazaga ubushake bucye ngo muve mu buhungiro yapfuye maze wowe wiviriye mu buhungiro ukaba uri president!
N’iki kikwemeza ko umwana wa Ingabire cyangwa undi bafitanye isano atazaba President w’u Rwanda cyangwa kimwe mu bihugu babamo(Harya Obama niba hari abagiriye ise umubyara nabi muri Kenya bifashe bate bumvise umwana we yabaye president of USA???!!!) Reka kwerekana ubugome bukabije kuko n’utarize amategeko muri za Kaminuza ahita abona ko uwo mutegarugori mwamuhimbiye ibyaha kuko yatinyutse kuza ku butaka bw’u Rwanda kwerekana amakosa ukora… Nibyo hari n’ibyiza ukora ugomba gushimirwa ariko ntukishimire ko bagusingiza ngo wakoze ibyiza gusa kandi uri umuntu ukora n’amakosa.
Ihangane urarame ube President w’abanyarwanda bose ureke kwereka abatutsi ko udahari bashira, abahutu ko batazagira amahoro uhari. Ubu koko wumva umutimanama wawe ukubwira ko uri intungane nta muntu n’umwe wigeze wica? Kuki wirirwa wita abandi abicanyi, maze ugatinya ndetse ukanatuka abashaka kukuburanisha ibyaha by’ubwicanyi bikuvugwaho? Njye numva ko niba uri umwere nka president wabyerekana ukirengagiza izo immunity uhabwa n’amategeko ukijyana imbere y’izo nkiko zigushaka ukisobanura cyangwa se wowe urege mu nkiko abo bakwanduriza isura bakwita umwicanyi izo nkiko zikureke koko nuba umwere, njye nemera ko uzaba uri the right person and president wakunga umuryango nyarwanda, otherwise ntwacira urubanza umwicanyi mugenzi wawe cyangwa ngo umukosore amakosa yakoze kandi wenda uyamurusha… Baravuga ngo umunnyi azira undi! So mbere yo kwita abandi abicanyi banza werekane ko wowe nta muntu n’umwe wishe.
Erekana ubutwari ubyerekane cyangwa se nibura uvuge ko uzabyerekana gusa numva iki ari igihe cyo kubikora aho kugira ngo isi yose ihore ivuga ngo uri umwicanyi cyangwa ejo uzavemo umwuka usize urwo rubanza ku mutwe w’urubyaro rwawe… Bijye bivugwa ngo dore umwana wa wa mwicanyi(Bitekerezeho Nyakubahwa). Rwose ntawanze ko uba president(buri wese arabyemerewe)ahubwo twanga ko utumva amakosa ariho ngo uyakosore… Koko iby’i Rwanda bizahore ari gatebe gatoki! Waretse gusubira mu makosa abakubanjirije bakoze. Koko ingabo z’igihugu ziyoborwe n’abantu bava mu bwoko bumwe?
I mean ur generals ntaho bitandukaniye na Habyarimana’s Colonels… Ihangane uhe ikizere abanyarwanda bose bibone mu nzego zose, wikwishisha bamwe ngo utoneshe abandi burya twese turi bamwe nawe warabyiboneye ko abo wita inshuti zawe bose mutavuga rumwe i.e. Lt Gen Kayumba and others… So menya ko abahutu bose batakwanga kandi n’abatutsi bose batagukunda ahubwo wowe kora akazi kawe nka president wa bose abagukunda n’abakwanga aho kuba igihangange… Kuri iyi si ntibishoboka umuntu ni nk’undi… Uravuka ukanapfa, nk’uko utigeze umenya igihe uzavukira nuzakubyara ntuzanamenya igihe uzapfira n’ikizakwica, so gerageza utazagenda witwa ruvumwa. Mugenzi wawe president muri Malawi umutima warahagaze arapfa kandi nta n’ukwezi kwari gushize avuze ko adashobora kwegura akava ku butegetsi nk’uko yari yabisabwe n’abaturage be benshi. Wiboneye ko yasimbuwe n’uwo yari yarahaye akato. Igishimishije n’uko uwo yahaye akato ariwe Mrs Joyce Banda yabyirengagije agashyira ku ruhande amakosa uwo asimbuye yakoze maze agakurikiza amategeko n’ubumuntu Pr Bingu wa Mutharika agaherekezwa akanashyingurwa mu cyubahiro akwiriye. Wumvise se uwo mutegarugori bimubuza kuba ari president of Malawi?
Koko nkuriya mupfakazi wa Habyarimana niba ari nawe wiyiciye umugabo we ntiwareka gukomeza kumujujubya umubuza amahoro aho ari mu mahanga ko nawe ari umubyeyi yari na First lady nk’uko Janet wawe ameze ubu, ese uzi uzasiga Janet n’abana bawe hehe igihe uzaba utakiriho? N’ubwo Habyarimana yaba yarakugiriye nabi mu buzima bwawe byirengagize umuhe icyubahiro cy’uko yabaye president of Rwanda over 20 years uhumurize umuryango we kuko hari abanyarwanda benshi abahutu n’abatutsi babaye kandi bakishimira bimwe mu bikorwa bye. Yewe na Kayibanda ukamukorera ibyo ndetse n’umwami nk’umuntu ufite icyo avuze ku muryango Nyarwanda hakigwa uko yahabwa icyubahiro cye bijyanye n’igihe tugezemo n’uko ubuzima bw’igihugu bwifashe.
Ibyo bikunze byajyana n’ihumure ku banyarwanda bose maze guca ubuhunzi uvuga bikikora nta n’uwo ugiye guhamagara. Rwose president twe tubura iki ngo dukore nk’aba Malawi baretse kurwanira ubutegetsi bakumva ko igihugu kibuze umuyoboze maze bakareka kumena amaraso bakumvikana kandi bafite byinshi bibatandukanya mu moko yabo anyuranye. Erekana impuhwe n’ubumuntu ntakizatuma udakomeza kuba Maj Gen, President, Army high commander.
Byavanaho gatebe gatoki yokamye igihugu cyacu kuko tutabeshye ubu mu Rwanda ubwoko bw’abahutu ntibwiyumva mu byiza igihugu gifite bwibona ku ruhande nk’uko abatutsi mwari mu meze ku bwa Kayibanda na Habyarimana…Kuki wasimbuje ikosa irindi?
Ubu hazabeho undi Kayibanda cg Habyarimana kugirango abahutu bibone mu gihugu maze abatutsi bongere bibone ku ruhande???? Koko nibyo ushaka??? Nawe reba icyakorwa iyo gatebe gatoki icike, kandi nzi neza ko twese abanyarwanda twazajya tukuvuga ibigwi n’abagukomokaho bagasigarana uwo murage. Ndagira ngo ndangize nkwisabira kureka Ingabire akisanzura kuko nta wundi wahindura ibiri mu gihugu atari umuyobozi wacyo. Imana ikurinde.
Anonyme


text:
Rutsiro: The big sacrifices and small salaries of Rwanda’s teachers
Ngororero: Bahangayikishijwe n’abana bato bafata ibiyobyabwenge
Posted on November 20, 2015 by admin in Imyitwarire, Kinyarwanda
Umuyobozi wa polisi mu Ngororero CIP Minani Marc aravuga ko polisi n’inzego bafatanya bahangayikishijwe n’ikibazo cy’abana bato banywa ibiyobyabwenge. Uretse ibiyobyabwenge banywa abo bana ngo banirirwa bakina urusimbi, cyane cyane muri gare ya Ngororero. Munyentwari Mustapha umuyobozi w’ikigo abagenzi bategeramo imodoka cya Ngororero, nawe akaba yemeza ko icyo kibazo gihari ndetse akeneye ubufasha bwa polisi […]
Rutsiro: Abarimu bamwe ngo bamaze kuvumbura ibanga ryo gukoresha umushahara.
Posted on November 18, 2015 by admin in Kinyarwanda, Umwarimu
Abarimu bo muri zone ya Congo-Nil mu karere ka Rutsiro batangaza ko bamaze kumenya imikoreshereze y’umushahara bahembwa ku buryo ubabeshaho. Babitangaje kuwa kane, Tariki ya 12 Ugushyingo, 2015 mu nama yabahuje n’umuyobozi w’akarere Gaspard Byukusenge mu rwego rwo kurebera hamwe uko barangije umwaka ndetse no kureba uburyo bakwiteza imbere bamwe bakaba batangaje ko bamaze kumenya […]
Rutsiro: Abarimu bamwe ngo bamaze kuvumbura ibanga ryo gukoresha umushahara.
Posted on November 18, 2015 by admin in Kinyarwanda, Umwarimu
Abarimu bo muri zone ya Congo-Nil mu karere ka Rutsiro batangaza ko bamaze kumenya imikoreshereze y’umushahara bahembwa ku buryo ubabeshaho. Babitangaje kuwa kane, Tariki ya 12 Ugushyingo, 2015 mu nama yabahuje n’umuyobozi w’akarere Gaspard Byukusenge mu rwego rwo kurebera hamwe uko barangije umwaka ndetse no kureba uburyo bakwiteza imbere bamwe bakaba batangaje ko bamaze kumenya […]
Kirehe: Urubyiruko rurishimira gahunda rwateguriwe mu biruhuko
Posted on November 17, 2015 by admin in Imyitwarire, Kinyarwanda
Kuwa 12/11/2015 ubwo mu karere ka kirehe hatangizwaga ukwezi k’urubiruko n’itorero ryagenewe abana bari mu biruhuko urubyiruko rwishimiye iyo gahunda kuko bizabarinda ingeso mbi. Umutesi Donata wiga m’urwunge rw’amashuri ya Nyabigega ayagize ati“ hano mu cyaro haba ibishuko bikabije abana bakishora mu biyobyabwenge n’izindi ngeso mbi, iri torero rije kuduha ubumenyi kuri gahunda za Leta […]
Ngororero: Incuke zifite ubumuga zubakiwe ishuli
Posted on November 17, 2015 by admin in Ibikorwa, Kinyarwanda
Intara ya Rhenanie Palatinat hamwe n’akarere ka Ngororero bubatse ishuri ry’inshuke rizafasha abana bafite ubumuga gutangira kwiga bakiri bato. Abayisenga Theodette, umukozi wa biro y’abafite ubumuga mu karere ka Ngororero, avuga ko hari hashize imyaka myinshi abana b’inshuke bafite ubumuga batabona uburyo bwo kwitabwaho ngo batangire ishuri bakiri bato. Ngo wasangaga abandi babasiga igihe bahuriraga […]
Rubavu: Basabwe kuzaba abarezi nyakuri
Posted on November 12, 2015 by admin in Kinyarwanda, Umwarimu
Hatangizwa ibizamini bya Leta ku banyeshuri bo mu mashuri nderabarezi,abari bagiye gukora basabwe kuzaba abarezi beza aho kuba abarozi. Iki gikorwa ku rwego rw’igihugu ku mashuri ndebarezi,cyatangirijwe mu karere ka Rubavu mu ishuri rya TTC Gacuba II kuri uyu wa 11 Ugushyingo 2015. Professeur Niyomugabo Cyprien uyobora ishuri ry’uburezi muri Kaminuza y’u Rwanda ishuri nderabarezi,yasabye […]
Rutsiro: Abiga mu cyiciro rusange babangamiwe n’isomo batarangije kwiga.
Posted on November 10, 2015 by admin in Amasomo, Kinyarwanda
Abiga mu cyiciro rusange kuri College de La Paix mu karere ka Rutsiro ngo biteguye neza ibizamini bya Leta ariko ngo babangamiwe n’isomo batarangije kwiga. Aba banyeshuri barabitangaza mu gihe bitegura ibizamini bisoza icyiciro rusange ku wa 11 Ugushyingo 2015,ariko ngo n’ubwo biteguye neza mu yandi masomo ngo isomo ryo kwihangira imirimo(Entrepreneurship)niryo ribateye impungenge kuko […]
Rulindo: Abanyeshuri mu mashuri abanza bakoze ibizamini bya Leta.
Posted on November 6, 2015 by admin in Amasomo, Kinyarwanda
Mu karere ka Rulindo n’ahandi mu gihugu hakozwe ibizamini bisoza amashuri abanza kugirango bazabashe kujya mu cyiciro gikurikiraho cy’amashuri yisumbuye. Ku kigo cy’amashuri abanza cya “ Ngarama Primary School” giherereye mu Murenge wa Bushoki, ni hamwe mu ma site yakoreweho ibibizamini bya Leta, akaba ari naho iki gikorwa cyatangirijwe kumugaragaro n’umuyobozi w’akarere ka Rulindo KANGWAGJYE […]
Nyanza: Imfura za 12YBE muri ES Mutima zesheje umuhigo
Posted on October 27, 2015 by admin in Ibikorwa, Kinyarwanda
Iri shuli riherereye mu murenge wa Kibirizi mu karere ka Nyanza ubuyobozi bw’iki kigo bwishimiye iyo ntsinzi kuri uyu wa 25 Ukwakira 2015 nyuma yo kubona ko abanyeshuli baharangije mu mwaka wa 2014 batsinze neza ndetse bamwe muri bo bagahabwa na za buruse muri Kaminuza y’u Rwanda. Nizeyimana François, umuyobozi wa ES Mutima yavuze ko […]
Gatsibo: Integanyanyigisho nshya izazana impinduka nziza mu burezi
Posted on October 23, 2015 by admin in English, Ibikorwa
Mu karere ka Gatsibo biteze ko integanyanyigisho izatangira kwifashishwa umwaka utaha mu burezi, izaza ari igisubizo ku banyeshuri basozaga amasomo yabo. Ibi ni bimwe mu byagarutsweho na Rugengamanzi Nkubana Felecien, umukozi w’Ikigo cy’Igihugu gishinzwe uburezi mu ishami rishinzwe integanyanyigisho, ubwo hasozwaga amahugurwa y’iminsi 3 ku nteganyanyisho nshya kuri uyu wa gatatu tariki 22 Ukwakira 2015, […]


text:
Nyabihu: Ahereye kubyo amaze kugeraho aratanga ubuhamya bwo gukorana n’ibigo by’imari anabishishikariza abandi batarabyitabira
Karangwa Timote, umwe mu baturage baba mu murenge wa Karago mu karere ka Nyabihu mu Ntara y’Iburengerazuba. Nyuma yo gukorana n’ibigo by’imari akaba amaze kugera ku iterambere,yishimira kumenyesha abandi baturage bagenzi be ibyiza byo gukorana n’ibigo by’imari no kuzigama, dore ko avuga ko ariyo soko y’iterambere rirambye.
Binyuze mubyo amaze kugeraho abikesha gukorana n’ibigo by’imari,Karangwa yishimira kugira abandi inama yo gukorana nabyo ngo bagera ku iterambere rirambye
Karangwa avuga ko mu buhamya bwe,yatangiye gukorana n’ibigo by’imari azigama,abibera umukiriya mwiza. Byatumye nawe yizerwa ndetse atangira gupanga imishinga yakora yamuteza imbere mu buzima.
Nibwo yatangiye kwaka inguzanyo mu bigo by’imari yakoranaga nabyo birimo SACCO ndetse na Banki y’abaturage. Mu nguzanyo yahawe, yadutangarije ko yaguzemo inka 3 ubu atunze zimufasha muri byinshi, yanaguze ikibanza ahitwa I Rugerero muri Rubavu, ubu yatangiye kubaka.
Karangwa yakomeje adutangariza ko yanubatse Biogaz ku buryo mu gucana,mu guteka bitamugora. Bitewe n’uko inguzanyo yafashe yarangije kuyishyura, afite gahunda yo kwaka indi nguzanyo akanazana amazi mu rugo iwe, bityo binyuze mu gukorana n’ibigo by’imari,ubuzima bugakomeza kuba bwiza,n’iterambere rikihuta.
Bitewe n’ibyo yagezeho,Karangwa avuga ko byose abikesha gukorana n’ibigo by’imari kuko iyo atabigana ntacyo yari kugeraho. Iyi akaba ariyo mpamvu,ashishikariza bagenzi be bose batarakorana n’ibigo by’imari,bakaba bifuza gutera imbere,ko babigana. Bagatangira bafunguza konti,bakizigamira,bakaba abakiriya beza.
Ibyo bizatuma bizerwa n’ibigo by’imari bityo nibaka inguzanyo bitumen bazihabwa,babashe gushyira mu bikorwa imishinga iri mu ndoto zabo nta mbogamizi. Binyuze mu kudahemuka no kwishyura neza,bizatuma bagenda barushaho gukorana n’ibigo by’imari,bagere n’aho batatekerezaga kuzagera.
Karangwa anakomeza avuga ko bitewe n’uko abaturage bamaze kugenda bamenya ubwiza bwo gukorana n’ibigo by’imari,muri Karago ahitwa muri Santire ya Busoro y’Abasinga babashije kwikururira umuriro bitewe no gukora imirimo itandukanye byatumye bishyira hamwe bahabwa inguzanyo,abandi ngo biyubakiye amazu ,baguta amasambu n’ibindi.
Gushishikariza abaturage kuzigama no gukorana n’ibigo by’imari ni umusingi w’iterambere rirambye,kuko uhera kuri duke uzigama tugashyira tukagwira. Abageze ku rugero ruhanitse rw’iterambere,nabo bakaba babikesha gukorana n’ibigo by’imari nk’uko umuyobozi w’akarere ka Nyabihu wungirije ushinzwe iterambere ry’ubukungu n’imari,yabitangarije abaturage mu cyumweru cyo kuzigama “Zigama week”.
Hakaba hashize igihe kirenga ibyumweru bibiri,abaturage b’akarere ka Nyabihu bashishikarizwa kuzigama cyane cyane hitabwa ku batakoranaga n’ibigo by’imari. Ikigamijwe akaba ari uko bava kuri 46% bri bariho batangira ubu bukangurambaga bakaba bagera kuri 60% by’abakorana n’ibigo by’imari,ndetse nako kakaba kanarenga.


text:
Amazina yanjye nitwa Muyoboke Phiby, nzwi ku izina ry’ubuhanzi rya Jody. Navutse tariki ya 9 Ukwakira 1991. Amazina y’ababyeyi banjye sinkunda kuyavugaho cyane.
Amashuri abanza Remera Accademy na Kigali Junior. Ayisumbuye nyiga Kagarama (Kigali International Accademy) icyumweru kimwe, nsoreza King David.
Noherejwe SFB ariko naje kuvayo kuko ibyo nari kuhiga nasanze bidahari, nashakaga kwiga ibijyanye no gukorana n’imiryango (Social Works and Public Administration). Nahise njya kwiga muri Mount Kenya University nibyo bintu niga.
Maze gukora indirimbo eshatu ari zo ‘Ni Njye Nawe’, ‘Twishimane’, zimbo zifite amashusho na ‘Ndi Fiere’. Nkunda amata yitwa ‘Inyange’, nicyo kinyobwa nkunda cyane.
Ndi muri gahunda yo gukora album ariko kugira ngo izasohoke bizaterwa n’aho nzaba mpamagaze. Izabanzirizwa... soma ibindi


text:
INATEK yatanze impamyabumenyi ku banyeshuri 922
Kuri uyu wa Kane tariki ya 12 Nyakanga 2012 nibwo Ishuri Rikuru ry’Ubuhinzi, Ikoranabuhanga n’Ubumenyi rya Kibungo INATEK ryatanze impamyabumenyi ku nshuro yaryyo ya gatatu, aho abanyeshuri bagera kuri 922 aribo bahawe impamyabumenyi.
Muri abo banyeshuri bahawe impamya bumenyi, abagera kuri 50.8% ni ab’igitsina gore mu gihe 49.2% bo ni ab’igitsina gabo. Umuhango wo gutanga izi mpamyabumenyi ku mugaragaro bereye ku kicaro gikuru cy’iri Shuri riherereye mu Karere ka Ngoma mu Ntara (...)
Kuri uyu wa Kane tariki ya 12 Nyakanga 2012 nibwo Ishuri Rikuru ry’Ubuhinzi, Ikoranabuhanga n’Ubumenyi rya Kibungo INATEK ryatanze impamyabumenyi ku nshuro yaryyo ya gatatu, aho abanyeshuri bagera kuri 922 aribo bahawe impamyabumenyi.
Muri abo banyeshuri bahawe impamya bumenyi, abagera kuri 50.8% ni ab’igitsina gore mu gihe 49.2% bo ni ab’igitsina gabo. Umuhango wo gutanga izi mpamyabumenyi ku mugaragaro bereye ku kicaro gikuru cy’iri Shuri riherereye mu Karere ka Ngoma mu Ntara w’Iburasirazuba, wari uyobowe na Minisitiri w’Uburezi Dr Biruta Vincent wemeje ko koko aba banyeshuri bose bahawe impamyabumenyi z’ikiciro cya kabiri cya kaminuza.
Mu ijambo rye Padiri Dr Karekezi Dominique Umuyobozi wa INATEK yagaragaje ibyo iryo Shuri rimaze kugeraho, imbogamizi bahura nazo ndetse n’ibyo bateganya gukora mu gihe kiri imbere birimo kuzana icyiciro cya gatatu cya kaminuza.
Padiri Karekezi yasabye abarangije kuba urumuri rw’Abanyarwanda babikesha ubumenyi n’ubupfura, ngo kuko ari izindi mbaraga igihugu cyungutse. Avuga ku ireme ry’uburezi Umuyobozi wa INATEK yavuze ko bo nka INATEK icyo kibazo kitahagaragara cyane, kuko abahiga n’ubundi usanga barize mu bihe byashize kuko ireme ry’uburezi ngo ribanziriza mu mashuri abanza ndetse n’ayisumbuye byaba bidakozwe hakaba hononekaye byinshi.
Guverineri w’Intara y’Iburasirazoba Uwamariya Odette we yagarutse ku kamaro INATEK yagize mu iterambere ry’Intara ayobora mu rweogo rwo gufasha mu kuzamura umusaruro w’ibikomoka ku buhinzi ndetse no mu rwego rw’uburezi, doreko abanyeshuri baharangije abenshi bagiye gukora mu nzego zitandukanye muri iyo ntara.
Uwavuze mu izina ry’Abarangije yavuzeko ubumenyi bigiye muri INATEK buzabafasha muri byinshi harimo no guhanga umurimo, ndetse no guhangana ku isomo ry’umurimo.
Aba banyeshuri ariko basabye Minisiteri y’Uburezi kwihutisha gahunda yo gufasha abanyeshuri bo mu mashuri makuru yigenga kubijyanye n’amikoro, maze bagahabwa inguzanyo bazishyura barangije kwiga. Basabye kandi INATEK gushyiraho ikiciro cya gatatu cya kaminuza, maze kwihutira gushaka dipolome hanze y’u Rwanda bigacika.
Dr Biruta Vincent Minisitiri w’Uburezi we yavuze ko abasohotse bakenewe ku isomo ry’umurimo mu gukemura ikibazocy’abakozi ku isoko ry’umurimo mu Rwanda, ndetse no mukarere. Ikindi ni uko yavuze ko kwiga ibyo umuntu ashoboye iyo ushyizeho umwete byose bishoboka, kandi asaba kudakora ibyoroshye gusa ahubwo n’ibivunanye ariko bifite akamaro, maze umunyeshuri akitabira ishami bigaragara ko abarirangije bakenewe ku isko ry’umurimo, kandi bitanga n’amahirwe yo kwihangira umurimo.
Minisiteri y’Uburezi yasabye amashuri makuru na za kaminuza kuvugurura inyigisho no gukoresha ikoranabuhanga rigezweho, ariko Leta nayo izabibafashamo.
Biruta yagarutse ku kuzamura ireme ry’uburezi bizanatuma abayamahanga baza kwiga mu Rwanda, maze asaba buri wese akaba akwiye kwisuzuma mu kongera ireme ry’uburezi ndetse kandi hakanakorwa ubushakashatsi.
INATEK (Institute of Agriculture, Technology and Education of Kibungo) ni Ishuri Rikuru riherereye mu Karere ka Ngoma mu Ntara y’Iburasirazuba, ryatangiye ku itariki ya 15 Gashyantare 2003 icyo gihe ryari rifite abanyeshuri 355 gusa.
Iri shuri ritangira ryari rifite intego yo kwigisha Abanyarwanda Ubuhinzi n’ubworozi bugezweho no kurwanya ubukene, binyuze mu nyigisho n’ubushakashatsi. Iri shuri ryaje kwemerwa ku itariki ya 16 Kamene 2010 ,kandi kugeza ubu rifite abanyeshuri 3, 718.
INATEK ifite amashami abiri iry’uburezi n’iry’iterambere ry’icyaro ariko muri ayo mashami hagiye harimo utundi dushami tuyashamikiyeho. Iri shuri rifite abanyeshuri biga ku manywa, abiga nijoro n’abiga mu mpera z’icyumweru.
Foto:Olivier Muhirwa
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Uko umuntu yakwirinda indwara yo kubura ibitotsi
Kubura ibitotsi (insomnia) bishobora guterwa n’ibintu bitandukanye birimo ibibazo umuntu aba afite ku giti cye cyangwa indwara ubwayo iterwa n’ibura ry’icyitwa ‘sérotonine’ mu mubiri, ariko kandi hari uburyo bwinshi bwo kuyirinda.
Amakuru atangwa n’ibitangazamakuru binyuranye byo kuri ‘internet’ avuga ko ubushakashatsi bwagaragaje ko umuntu wese urengeje imyaka 75 aba afite ibyago byinshi byo kwandura insomnia, ariko ngo n’abantu bari munsi yayo bashobora kuyirwara.
Ubu bushashatsi bwagaragaje ko (...)
Kubura ibitotsi (insomnia) bishobora guterwa n’ibintu bitandukanye birimo ibibazo umuntu aba afite ku giti cye cyangwa indwara ubwayo iterwa n’ibura ry’icyitwa ‘sérotonine’ mu mubiri, ariko kandi hari uburyo bwinshi bwo kuyirinda.
Amakuru atangwa n’ibitangazamakuru binyuranye byo kuri ‘internet’ avuga ko ubushakashatsi bwagaragaje ko umuntu wese urengeje imyaka 75 aba afite ibyago byinshi byo kwandura insomnia, ariko ngo n’abantu bari munsi yayo bashobora kuyirwara.
Ubu bushashatsi bwagaragaje ko umuntu umwe kuri batatu aba afite iki kibazo cyo kubura ibitotsi.
Kubura ibitotsi biterwa no gutekereza cyane, kutagira ukuba hafi no kugira ibibazo umuntu ntabone uwo abibwira kandi ntabone umufasha kubikemura.
Mu rwego rwo kwirinda iyi ndwara, umuntu aba agomba kuryama buri gihe ku isaha runaka yiyemeje akirinda kuyihindagura. Agomba kandi kwirinda kugira ibiganiro igihe ageze mu buriri, akirinda kureba televiziyo igihe ageze mu gitanda, akirinda kumva radiyo no kwibaza ku byo yakoze cyangwa se ibyo ateganya kuzakora bucyeye.
Umuntu agomba kwirinda kumara amasaha ageze kuri atandatu ya nijoro atararyama.
Usibye ibyo kwirinda no kuzirikana, hari n’uburyo bwo kwirinda ‘insomnia’ binyuze mu mirire. Muri ubu buryo umuntu agirwa inama yo kurya imboga n’imbuto, n’ibindi bibonekamo umunyu ngugu wa ‘Fer’, vitamini B6 na C.
Ibi bifasha kugabanya ibibazo bikomoka ku kubura kwa ‘serotonine’, kuko kubura kwayo ari byo bitera kubura ibitotsi.
Inama zatanzwe iyo zishyizwe mu bikorwa ariko bikanga, umuntu aba agomba kwihutira kujya kwa muganga hakarebwa ubundi buryo.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Mukamusoni Damarisi utuye mu murenge wa Bweramana, yishimira ko nyuma y’ibyabaye mu 1994, ubuyobozi bushishikajwe no guteza imbere ubuzima bw’abaturage.
Uyu mukecuru akaba yaravuze ibi ubwo tariki 8/11/2015, ubwo abayobozi b’umurenge wa Bweramana bari kumwe n’abakuru b’imidugudu ya Rusororo na Karambo mu Kagali ka Murama basuraga abakecuru batandatu barokotse Jenoside yakorewe abatutsi mu 1994 batishoboye bo muri ako Kagali kugira ngo babaganirize, banabashyikirize inkunga bagenewe n’abaturage mu rwego rwo kubaremera.
Iyi nkunga ikaba ari imyambaro igizwe n’ibitenge byo gukenyera hamwe n’ishati kuri buri muntu. Umwe muri abo bakecuru kandi yasaniwe igisenge cy’inzu cyari cyarangiritse ku buryo yavirwaga cyane, undi afashwa kugeza umuriro mu nzu ye.
Mukamumsoni Damarisi, wafashijwe kugeza umuriro mu rugo rwe. Ashima ubufasha yahawe, akanashima cyane uburyo ubuyobozi bwita ku batishoboye binyuze muri gahunda zinyuranye bwashyizeho.
Mukamusoni Emilienne yasaniwe igisenge cy’inzu ye. Nk’uko abivuga, ngo iyo imvura yagwaga inzu yaravaga cyane ku buryo mu nzu hose harekaga amazi ku buryo atabashaga kubona aho akinga umusaya.
Mukamusoni, ngo ibi byose bifite umuzi mu miyoborere myiza bakesha Leta. Akaba asaba abantu bose kugira umutima ukunda, no kunganira Leta mu gukemura ibibazo by’abatishoboye b’abanyantege nke bakiri benshi.
Rwema Justin ni umukuru w’umudugudu wa Karambo, ashishikariza abantu bose kugira umutima wo gufasha abatishoboye. By’umwihariko asaba abayobozi kubishishikariza abo bayobora, agahamya ko abaturage baba biteguye gushyira mu bikorwa ibyo babwirijwe n’abayobozi.
Ubufasha aba bakecuru bahawe bwavuye mu nkunga yakusanyijwe n’abatuye muri iyo midugudu yombi mu gihe cyo kwibuka ku nshuro ya 21 abazize Jenoside yakorewe abatutsi mu 1994. Kandi ngo gutegura ibyo babafashishije bikaba byarashingiye ku byifuzo by’abo bakecuru.


text:
Gutwika imirambo byemejwe
Inteko Ishinga Amatetegeko y’u Rwanda, yemeje itegeko rishyigikira uburyo bwo gutwika imirambo nk’ubundi buryo bwo gushyingura kugira ngo hazigamwe ubutaka hanarengerwa ibidukikije.
Iri tegeko ritanga uburenganzira ku muntu wese uzifuza ko umuntu we wapfuye yashyingurwa amaze gutwikwa hakabikwa ivu, nk’uko amakuru dukesha The New Times abigaragaza.
Agaragaza icyo iri tegeko rizafasha imbere y’inama rusange y’Inteko yari iyobowe na Rose Mukantabana ku wa kabiri w’iki cyumweru, Umuyobozi wa (...)
Inteko Ishinga Amatetegeko y’u Rwanda, yemeje itegeko rishyigikira uburyo bwo gutwika imirambo nk’ubundi buryo bwo gushyingura kugira ngo hazigamwe ubutaka hanarengerwa ibidukikije.
Iri tegeko ritanga uburenganzira ku muntu wese uzifuza ko umuntu we wapfuye yashyingurwa amaze gutwikwa hakabikwa ivu, nk’uko amakuru dukesha The New Times abigaragaza.
Agaragaza icyo iri tegeko rizafasha imbere y’inama rusange y’Inteko yari iyobowe na Rose Mukantabana ku wa kabiri w’iki cyumweru, Umuyobozi wa komite ishinzwe imibereho myiza mu Nteko, Mwiza Esperance yavuze ko gutwika imirambo atari agahato ko ahubwo bizajya bituruka ku bushake bwa buri muntu.
Yongeyeho ati ”Mu gihe itegeko rizaba ryatangiye gushyirwa mu bikorwa irimbi ryose riri mu Rwanda rizaba rifite aho imirambo itwikirwa.”
Kuri ubu mu Rwanda Abahinde ni bo bamenyereye gushyingura imirambo bayitwitse kuko biri no mu muco wabo.
Nk’uko itegeko ribiteganya, Akarere kazajya gashyiraho ahantu hazwi hagenewe gushyirwa umuyonga w’umurambo wamaze gutwikwa, icyakora mu Buhinde bo ivu barijugunya mu biyaga n’inzuzi cyangwa inyanja.
Iri tegeko rikomeza rivuga ko umuntu ufite uburenganzira kuri ‘Nyakwigendera’ azajya agaragaza aho yifuza gutwikira umurambo ndetse n’aho gushyira ivu, ariko akagaragaza impapuro yahawe n’abaganga zerekana impamvu y’urupfu rwa Nyakwigendera.
Abadepite babyakiriye bate?
Depite Kantengwa Juliana, ati ”Aho kongera umubare w’amarimbi, hashyirweho ahantu henshi ho gutwikira imirambo. Ibyo byarengera ubutaka.”
Gusa, Mwiza yagaragaje ko umuco Abanyarwanda basanganywe utabemerera kumva vuba uburyo bwo gutwika imirambo, kuko asanga no mu gihe iri tegeko ryigwagaho abantu babyumvaga barumirwaga bagatangara cyane.
Umuhinde waganiriye na The New Times avuga ko iyo batwika umurambo bifashisha ibiro 100 by’inkwi bagatwikana n’amavuta y’inka bakongeramo n’amase kugira ngo ntibibangamire ibidukikije, nyuma y’ amasaha abiri umurambo ugahinduka ivu.
Minisitiri w’umuco ni we uzagena uburyo imirambo izajya itwikwamo ndetse n’aho iryo vu rizajya rishyirwa hagendewe ku gitabo cy’ amategeko y’u Rwanda mu ngingo yaryo ya 32.
Gusa, hari umuhinde utarashatse kwivuga amazina yabwiye The New Times ko mu mwaka ushize bashatse gutwika umurambo, nyamara REMA(Rwanda Environmental Management Authaurity), yarabangiye ku mpamvu yise izo kurengera ibidukikije.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Ibanga ryo gufata neza urutoki no kweza binini
Ubundi urutoki rwose rwaba urwa kijyambere cyangwa urusanzwe, iyo urukoreye neza ukaruha isaso, ifumbire isanzwe no kwirinda gutema amakoma uko wiboneye , byanze bikunze urutoki rutanga umusaruro ushimishije.
Nk’uko bitangazwa na Murebwayire Christine, umuhinzi w’urutoki rwa kijyambere wabigize umwuga, akaba yarabiherewe ibihembo bitandukanye wo mu murenge wa Mutenderi, Akarere ka Ngoma, urutoki urwo ari rwo rwose iyo rwaba urwa kijyambere cyangwa se insina zisanzwe, iyo rufashwe neza (...)
Ubundi urutoki rwose rwaba urwa kijyambere cyangwa urusanzwe, iyo urukoreye neza ukaruha isaso, ifumbire isanzwe no kwirinda gutema amakoma uko wiboneye , byanze bikunze urutoki rutanga umusaruro ushimishije.
Nk’uko bitangazwa na Murebwayire Christine, umuhinzi w’urutoki rwa kijyambere wabigize umwuga, akaba yarabiherewe ibihembo bitandukanye wo mu murenge wa Mutenderi, Akarere ka Ngoma, urutoki urwo ari rwo rwose iyo rwaba urwa kijyambere cyangwa se insina zisanzwe, iyo rufashwe neza rutanga umusaruro uzira amakemwa.
Uko bikorwa
Murebwayire avuga ko yahuguwe na RAB mu bijyanye no gufata neza urutoki; avuga ko uhinga uruhinga agomba kumenya gutandukanya hagati y’umurongo n’undi w’ahaterwa insina. Kumenya gusiga santimetero eshatu hagati y’insina n’indi, na ho umwobo ushyirwamo insina hacukurwa ungana na santimetero mirongo itandatu, ugakora mpande enye zingana, ugashyiramo ifumbire isanzwe nibura ingana n’amabase abiri.
Avuga kandi ko ugomba gutandukanya ubutaka bwo hasi n’ubwo hejuru. Ubwo hejuru bukavangwa na ya fumbire washyizemo, na ho ubwo hasi bukaza kujyamo nyuma.
Haterwa umwana w’insina ukiri muto cyane, ntibatera utangiye gukura. Ikindi ni uko ugomba kumenya gusasira insina aho hagati y’itsina naho usasira ugomba gusiga santimetero mirongo itandatu, ugakora uruziga ruyikikije, nyuma y’amezi atandatu ugafumbira ukoresheje ifumbire isanzwe nk’iy’amatungo cyangwa iy’ibishishwa by’indi myaka.
Yongeraho ko igitoki gikwiriye kugira insina eshatu ari zo: maman ari na cyo cyera igitoki, hagakurikiraho umwana wayo n’umwuzukuru; ni zo zigomba kuba ziri ku gitsinsi. Na ho iyo utwana tw’insina twabaye twinshi, baratwicira bakatugabanya.
Murebwayire avuga kandi ko gutema amakoma y’insina atari byiza. Agira ati “Burya iyo utema amakoma agize insina imaze kuba nkuru, ni na ko uba uyibuza kuzagira amaseri menshi y’ibitoki.” Akomeza avuga ko amakoma agize insina ari na yo agaragaza amaseri azeraho ibitoki.
Ngo biba byiza iyo utemye ikoma ryamaze kwigusha risa nk’aho ryahishije kuko riba ritagifite umumaro.
Murebwayire Christine asoza avuga ko abahinzi b’urutoki bagomba kumenya gutegesha igiti insina igihe imaze kugira igitoki gitangiye gukura, kugira ngo kitagwa kitarageza igihe cyo gusarurwa.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Chorale Prince of peace yateguye igitaramo cyo kubwiriza abatuye Inyamirambo bise ngo Worship Explosion Concert.
- Published in Amakuru
- Be the first to comment!
-
Chorale Prince of Peace ibarizwa mu itorero rya Saint Etienne Nyamirambo kuri uyu wa gatanu taliki ya 24/07/2015 kuva saa kumi n’ebyiri z’umugoroba(6pm) bateguye igiterane cy’ivugabutumwa cyo kubwira Yesu abatuye muri ako gace bataramwakira bakaba bazagendera kunsanganyamatsiko igira iti “Worship Explosion” bazaba bananagendera ku ijamba dusanga muri (Zaburi148) .
Chorale Prince of Piece ni Chorale Imaze igihe kitari gito kuko Imaze Imyaka igera kuri 15 ibayeho . Iyi Chorale Prince of Peace yatangiranye na gahunda y’amateraniro iri torero rya Saint Etienne ryatangije mu 1997 y’icyongereza, birumvikana rero ko indirimbo nyinshi z’iyi Chorale zibanda cyane mu rurimi rw’icyongereza.
Chorale Prince of Peace mumyambaro y'amakanzu.
Chorale Prince of Peace yareze abahanzi batandukanye bazwi cyane hano mu gihugu cyacu ndetse n’abandi basitari(Stars ) batandukanye urugero ni abahanzi nka Edie Mico unakiyiririmbamo kugeza ubu, Kamikazi Joy na we ukiyiririmbambo bakaba ari n'abahanzi bakunzwe cyane, twavuga kandi nka Ezra Kwizera Ubu akaba abarizwa ku mu gabane wa Amerika. Hari n'abandi bazwi cyane kandi barezwe n’iyi Chorale aha twavuga Akazuba Cynthia wabaye Miss Kigali na Miss East Africa, Akanyana Charon Wabaye Miss w’icyahoze ari kaminuza y’u Rwanda. Hari n’abandi batandukanye barezwe n’iyi Chorale kandi bafiye sosiyete nyarwanda umumaro mwinshi kubera Impano zitandukanye aha twavuga nk’umuhanzi Tom Close n’abandi.
Aba ni abazitabira iyi Concert ya Prince of Peace.
Iyi Chorale rero ngo niyo mpamvu yateguye igiterane kigamije kubwira Yesu abataramumenya bityo ubuzima bwabo burusheho kuva mu mwijima bujye mu mucyo. Iki giterane kikazabera hanze aho buri muntu wese uzahagera n’uzaba ahaturiye cyangwa uw’itambukira azashobora kumva no kureba aba baririmbyi n’ubutumwa bazaba babwiriza. Muri iki giterane kandi Prince of Peace ikazaba ifatanya n’abahanzi nka: Past. BDP, DJ Spin, Alice Higiro, Cynthia, na Beauty Ashers n’abandi benshi.
Yanditswe na Justin Munyantore @agakiza.com